open-index/open-wikipedia-markdown huggingface dataset:
కంభంపాటి లక్ష్మారెడ్డి

**[[కంభంపాటి]] లక్ష్మారెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన 2004 నుండి 2008 వరకు నర్సంపేట శాసనసభ నియోజకవర్గం  ఎమ్మెల్యేగా పని చేశాడు.
## జననం, విద్యాభాస్యం
కంభంపాటి లక్ష్మారెడ్డి 1962లో  తెలంగాణ రాష్ట్రం, వరంగల్ జిల్లా, నర్సంపేటలో జన్మించాడు. ఆయన 10వ తరగతి వరకు చదివాడు. 
## రాజకీయ జీవితం
కంభంపాటి లక్ష్మారెడ్డి  మొదట్లో వ్యవసాయం చేసిన ఆయన 1998 నుంచి తునికాల కాంట్రాక్టర్‌గా కొనసాగాడు. ఆయన మాలి దశ తెలంగాణ ఉద్యమంలో 2001లో  నూతనంగా ఏర్పాటైన తెలంగాణ రాష్ట్ర సమితి పార్టీలో గ్రామా స్థాయి కార్యకర్తగా చేరాడు. ఆయన  2004 ఆంద్రప్రదేశ్ అసెంబ్లీ ఎన్నికల్లో కాంగ్రెస్, టీఆర్‌ఎస్ పొత్తులో భాగంగా నర్సంపేట నియోజకవర్గం నుండి టీఆర్‌ఎస్ అభ్యర్థిగా పోటీ చేసి తన సమీప ప్రత్యర్థి  టీడీపీ అభ్యర్థి  రేవూరి ప్రకాశ్‌రెడ్డిపై 14,908 ఓట్ల మెజార్టీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

కంభంపాటి లక్ష్మారెడ్డి 2007లో ఎమ్మెల్సీ ఎన్నికల్లో కొన్నికారణాల వల్ల టిఆర్ఎస్ పార్టీని విడి   మూఖ్యమంత్రి వైఎస్ రాజశేఖర్‌రెడ్డి సమక్షంలో కాంగ్రెస్‌ పార్టీలో చేరాడు. ఆయన  ఆ తర్వాత 2009లో రాజశేఖర్‌రెడ్డి  మరణంతో రాజకీయలకు దూరంగా ఉన్నాడు.
## మరణం
కంభంపాటి లక్ష్మారెడ్డి అనారోగ్యంతో బాధపడుతూ చికిత్స పొందుతూ 23 మార్చి 2014న మరణించాడు. ఆయనకు భార్య ధనలక్ష్మి, కూతురు సరిత, కుమారుడు కిరణ్ ఉన్నాడు.

## మూలాలు

వర్గం:ఆంధ్రప్రదేశ్ శాసన సభ్యులు (2004)
వర్గం:తెలంగాణ రాష్ట్ర సమితి రాజకీయ నాయకులు
కొమ్మూరి ప్రతాప్ రెడ్డి

**కొమ్మూరి ప్రతాప్‌ రెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన 2004 నుండి 2008 వరకు చేర్యాల నియోజకవర్గం ఎమ్మెల్యేగా పని చేశాడు.
## జననం, విద్యాభాస్యం
కొమ్మూరి ప్రతాప్ రెడ్డి 2 జనవరి 1958లో తెలంగాణ రాష్ట్రం, సిద్ధిపేట జిల్లా, మద్దూరు మండలం, నరసాయిపల్లి గ్రామంలో జన్మించాడు. ఆయన ఎంఏ..,ఎల్.ఎల్.బి పూర్తి చేశాడు.
## రాజకీయ జీవితం
కొమ్మూరి ప్రతాప్‌ రెడ్డి ప్రభుత్వ ఉద్యోగానికి రాజీనామా చేసి తెలంగాణ మలిదశ ఉద్యమ సమయంలో తెలంగాణ రాష్ట్ర సమితి పార్టీ ద్వారా రాజకీయాల్లోకి వచ్చి జడ్పీటీసీగా ఎన్నికయ్యాడు. ఆయన 2004లో జరిగిన అసెంబ్లీ ఎన్నికల్లో చేర్యాల నియోజకవర్గం నుండి టిఆర్ఎస్ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి మండల శ్రీరాములుపై 25250 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2008లో జరిగిన ఉప ఎన్నికల్లో చేర్యాల నియోజకవర్గం నుండి టిఆర్ఎస్ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి పొన్నాల వైశాలిపై 14464 ఓట్ల మెజారిటీతో రెండోసారి ఎమ్మెల్యేగా ఎన్నికయ్యాడు.

చేర్యాల నియోజకవర్గం 2009లో నియోజకవర్గాల పునర్విభజనలో భాగంగా జనగామ నియోజకవర్గంలో విలీనమైన తరువాత కొమ్మూరి ప్రతాప్ రెడ్డి జనగామ నుండి పోటీ చేసి కేవలం 236 ఓట్లతో ఓడిపోయాడు. ఆయన 2011లో తెలంగాణ రాష్ట్ర సమితి పార్టీ నుండి సస్పెండ్ అయ్యాడు.  ప్రతాప్ రెడ్డి 2011లో వైఎస్ఆర్ కాంగ్రెస్ పార్టీ లో చేరి పార్టీలో కేంద్ర పాలక మండలి సభ్యుడిగా పని చేసి, తెలంగాణ రాష్ట్ర ఏర్పాటుకు వ్యతిరేకంగా తీర్మానం చేయడంతో ఆయన పార్టీ నుండి బయటకు వచ్చాడు. 

కొమ్మూరి ప్రతాప్ రెడ్డి 6 జనవరి 2014న భారతీయ జనతా పార్టీలో చేరాడు. ఆయన 2014లో జనగామ అసెంబ్లీ నియోజకవర్గం నుండి  బిజెపి తరఫున పోటీ చేసి ఓడిపోయాడు. ప్రతాప్ రెడ్డి భారతీయ జనతా పార్టీ సభ్యత్వానికి 9 జనవరి 2018న రాజీనామా చేసి కాంగ్రెస్‌ పార్టీలో చేరాడు. ఆయన జూన్ 2019లో తెలంగాణ శాసనమండలికి జరిగిన ఎన్నికల్లో రంగారెడ్డి స్థానిక సంస్థల ఎంఎల్‌సి స్థానానికి కాంగ్రెస్‌ తరపున పోటీ చేసి 244 ఓట్ల తేడాతో ఓడిపోయాడు. ఈ ఎన్నికల్లో పోలైన 797 ఓట్లలో టీఆర్‌ఎస్‌ అభ్యర్థి పి.మహేందర్ రెడ్డి కి 510 ఓట్లు దక్కగా, ప్రతాప్‌రెడ్డికి 266 ఓట్లు లభించాయి.

ఆయనను 2023 తెలంగాణ శాసనసభ ఎన్నికల్లో కాంగ్రెస్‌ ప్రకటించిన రెండో జాబితాలో జనగామ అభ్యర్థిగా ప్రకటించింది.

## మూలాలు

వర్గం:ఆంధ్రప్రదేశ్ శాసన సభ్యులు (2004)
వర్గం:1958 జననాలు
చేర్యాల శాసనసభ నియోజకవర్గం

**చేర్యాల అసెంబ్లీ నియోజకవర్గం**  జనగామ జిల్లాలోని పాత నియోజకవర్గం. చేర్యాల నియోజకవర్గం 2009లో నియోజకవర్గాల పునర్విభజనలో భాగంగా జనగామ శాసనసభ నియోజకవర్గంలో విలీనమైంది. నిమ్మ రాజిరెడ్డి ఈ నియోజకవర్గం నుండి నాలుగు సార్లు ఎమ్మెల్యేగా గెలిచి, విద్యుత్ శాఖ మంత్రిగా పని చేశాడు.

## ఇప్పటి వరకు ఎన్నికైన శాసనసభ్యులు

## మూలాలు

వర్గం:తెలంగాణ మాజీ శాసనసభ నియోజకవర్గాలు
గోహేయి

thumb|241x241px|షింటో మందిరం ముందు గోహేయి
గోహేయి (Gohei (御幣)), ఆన్బె(onbe (御幣)), లేదా హెయ్సొకు(heisoku(幣束)) అనేవి రెండు వైపులా  ( వంకర టింకర పతాకాలతో) అలంకరించిన కొయ్య దండాలు, వీటిని  షింటో ఆచార కార్యాలలో వినియోగిస్తారు.

సాధారణంగా తెలుపు పతాకాలు ఉంటాయి, అయినప్పటికీ, అవి బంగారం, వెండి లేదా అనేక రంగుల కలయికతో కూడా కనిపిస్తాయి.  పవిత్ర ఆవరణాల గుర్తింపుగా చేసే అలంకారాలలో ఉపయోగించే గడ్డి తాళ్లకు (షిమెనావా)  తరచుగా వీటిని కూడా జోడిస్తారు.

పుణ్యక్షేత్ర పూజారి లేదా పరిచారికలు (మికో ) వివిధ షింటో ఆచారాలలో ఒక వ్యక్తిని ఆశీర్వదించడానికి , లేదా వస్తువును పవిత్రం చేయడానికి గోహేయిని వాడతారు. గోహేయిని కొన్ని వేడుకలకు ఉపయోగించినా, దీని సాధారణ ఉద్దేశ్యం దేవాలయాలలో పవిత్రమైన స్థలాన్ని శుభ్రపరచడానికి, ప్రతికూల శక్తిని కలిగి ఉన్నట్లు భావించే  వస్తువులను శుద్ధి చేయడం, ఆశీర్వదించడం లేదా భూతవైద్యం అందించడం. ఇలాంటి   శుద్ధీకరణ ఆచారాలే కాకుండా దీనిని ఓనుసా (వంకరటింకర కాగితపు జెండాలతో కూడిన కొయ్య మంత్రదండం) తోపాటు చేర్చి, ఉపాసనా (షిన్టాయ్ ) పరికరంగా  షింటో పుణ్యక్షేత్రంలో వినియోగిస్తారు.

## ఇది కూడ చూడు

* ఫ్లైల్
* గున్బాయి
* ఇనావు,  ఐను ఆచారాలలో ఉపయోగించే కొయ్య దండాలు
* ఓనుసా
* షాకు
* సైహై
* హు
* జపనీస్ షింటో, షింటో కళ, షింటో పుణ్యక్షేత్ర నిర్మాణాలకు సంబంధించిన పదాల వివరణ కోసం గ్లోసరీ ఆఫ్ షింటో.

## ప్రస్తావనలు

* 
* 
*
అన్‌అకాడమీ

**అన్‌అకాడమీ** అనేది బెంగళూరు కేంద్రంగా పనిచేసే భారతీయ సాంకేతిక విద్యా సంస్థ. వాస్తవానికి ఈ సంస్థ గౌరవ్ ముంజల్ చే 2010 లో యూట్యూబ్ ఛానెల్ గా సృష్టించబడింది.  ఈ సంస్థను రోమన్ సైనీ, హేమేష్ సింగ్ లతో కలిసి గౌరవ్ ముంజల్ 2015 లో స్థాపించారు.  ఈ సంస్థ 5,00,000 మంది రిజిస్టర్డ్ ఎడ్యుకేటర్ల నెట్ వర్క్ ను కలిగి ఉంది,  అనేక ప్రొఫెషనల్, ఎడ్యుకేషనల్ ప్రవేశ పరీక్షలకు తయారీ సామగ్రిని అందిస్తుంది.  అన్ అకాడమీ పాఠాలు ఉచిత , చందా ద్వారా లైవ్ క్లాసుల రూపంలో ఉన్నాయి. 

## చరిత్ర
ఈ సంస్థ గౌరవ్ ముంజల్ చే యూట్యూబ్ ఛానెల్ గా 2010లో అన్ అకాడమీ ప్రారంభమైంది. 2015లో బెంగళూరులో విద్యా సంస్థగా అన్‌అకాడమీ అధికారికంగా రిజిస్టర్ అయింది.  2020 డిసెంబరు నాటికి అన్ అకాడమీ విలువ 2.0 బిలియన్ అమెరికన్ డాలర్లు. 

## మూలాలు
చెప్పాలని ఉంది

**చెప్పాలని ఉంది** 2001, ఆగష్టు 23వ తేదీన విడుదలైన తెలుగు సినిమా. చంద్ర మహేష్ దర్శకత్వంలో తెరకెక్కిన ఈ చిత్రం లో వడ్డే నవీన్, రాశి జంటగా నటించిన ఈ చిత్రం లో ఇంకా ప్రకాష్ రాజ్, కన్నెగంటి బ్రహ్మానందం తదితరులు నటించారు. ఈ చిత్రానికి సంగీతం మణిశర్మ అందించారు.
## నటీనటులు
* వడ్డే నవీన్ - వినయ్
* రాశి - రాణి, వాణి (ద్విపాత్రాభినయం)
* ప్రకాష్ రాజ్
* బ్రహ్మానందం
* చలపతిరావు
* చంద్రమోహన్
* కంచి కౌల్
* వేణుమాధవ్
* ఆహుతి ప్రసాద్
* ఢిల్లీ రాజేశ్వరి
* జయప్రకాష్ రెడ్డి
* ఎల్.బి.శ్రీరామ్
* ఎ.వి.ఎస్.
* ఉత్తేజ్

## సాంకేతికవర్గం
* దర్శకత్వం: చంద్రమహేష్
* సంగీతం: మణి శర్మ
* స్క్రీన్ ప్లే: ఆకుల శివ
* మాటలు: మరుధూరి రాజా
* పాటలు: భువనచంద్ర, సిరివెన్నెల సీతారామశాస్త్రి, వెన్నెలకంటి, వెనిగళ్ళ రాంబాబు, శ్రీహర్ష
* నేపథ్య గాయకులు: ఎస్.పి.బాలసుబ్రహ్మణ్యం, హరిణి, కె.కె., మనో, గోపికా పూర్ణిమ, సునీత
* కూర్పు: ఆకుల భాస్కర్
* స్టంట్స్: హార్స్‌మన్ బాబు
* నృత్యాలు: లారెన్స్ రాఘవ, తార
* ఛాయాగ్రహణం: ఎస్.కె.అరుణ్
* నిర్మాత: జి.గోవర్ధనరావు
## పాటలు

## మూలాలు

## బయటిలింకులు
*

వర్గం:వడ్డే నవీన్ నటించిన సినిమాలు
వర్గం:రాశి (నటి) నటించిన సినిమాలు
వర్గం:ప్రకాష్ రాజ్ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:చలపతి రావు నటించిన సినిమాలు
వర్గం:చంద్రమోహన్ నటించిన సినిమాలు
వర్గం:వేణుమాధవ్ నటించిన సినిమాలు
వర్గం:ఆహుతి ప్రసాద్ నటించిన సినిమాలు
వర్గం:జయప్రకాశ్ రెడ్డి నటించిన సినిమాలు
వర్గం:ఎల్. బి. శ్రీరాం నటించిన సినిమాలు
వర్గం:ఎ.వి.ఎస్. నటించిన సినిమాలు
వర్గం:ఉత్తేజ్ నటించిన సినిమాలు
వర్గం:మణిశర్మ సంగీతం అందించిన సినిమాలు
వర్గం:ద్విపాత్రాభినయం ఉన్న సినిమాలు
నాగపూరి రాజలింగం

**నాగపూరి రాజలింగం గౌడ్** తెలంగాణ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రంలో ఒకసారి ఎమ్మెల్యేగా, ఎమ్మెల్సీగా పనిచేశాడు.
## జననం, విద్యాభాస్యం
నాగపూరి రాజలింగం గౌడ్ 1953లో తెలంగాణ రాష్ట్రం, సిద్ధిపేట జిల్లా, చేర్యాల మండలం, చేర్యాలలో జన్మించాడు. ఆయన ఉస్మానియా యూనివర్సిటీ నుండి బిఎ పూర్తి చేశాడు. 
## రాజకీయ జీవితం
నాగపూరి రాజలింగం 1985లో జరిగిన ఎన్నికల్లో చేర్యాల నియోజకవర్గం నుండి స్వతంత్ర అభ్యర్థిగా పోటీ చేసి టీడీపీ అభ్యర్థి నిమ్మ రాజిరెడ్డి చేతిలో ఓడిపోయాడు. ఆయన 1999లో జరిగిన ఎన్నికల్లో కాంగ్రెస్ తరపున పోటీ చేసి తన సమీప ప్రత్యర్థి టీడీపీ అభ్యర్థి [మండల శ్రీరాములు] పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. నాగపూరి రాజలింగం 2009లో ఆంధ్రప్రదేశ్ శాసనమండలికి జరిగిన ఎన్నికల్లో శాసన సభ్యుల కోటాలో కాంగ్రెస్ తరపున ఎమ్మెల్సీగా ఎన్నికై వరకు 2015 మార్చి 29 వరకు ఎమ్మెల్సీగా పనిచేశాడు. ఆయన తెలంగాణ రాష్ట్ర ఏర్పాటు అనంతరం 2014లో కాంగ్రెస్ పార్టీ నుండి తెలంగాణ రాష్ట్ర సమితి పార్టీలో చేరాడు.

నాగపురి రాజలింగం 2024 ఏప్రిల్‌ 16న బీఆర్ఎస్ పార్టీని వీడి ముఖ్యమంత్రి రేవంత్‌రెడ్డి సమక్షంలో కాంగ్రెస్‌ పార్టీలో చేరాడు.

## మూలాలు

వర్గం:ఆంధ్రప్రదేశ్ శాసన సభ్యులు (1994)
వర్గం:తెలంగాణ శాసనమండలి సభ్యులు
పేర్వారం రాములు

**పేర్వారం రాములు** తెలంగాణ రాష్ట్రానికి చెందిన రాజకీయ నాయకుడు. ఆయన తెలంగాణ రాష్ట్ర పర్యాటక అభివృద్ధి సంస్థ తొలి చైర్మన్‌గా పని చేశాడు.
## జననం, విద్యాభ్యాసం
పేర్వారం రాములు 1944లో తెలంగాణ రాష్ట్రం, జనగామ జిల్లా, ఖిలాషాపూర్ గ్రామంలో పేర్వారం సంతాజీ, వీరమ్మ దంపతులకు జన్మించాడు. ఆయన కాకతీయ యూనివర్సిటీ నుండి డిగ్రీ పూర్తి చేసి ఉస్మానియా యూనివర్సిటీలో ఎంఏ పూర్తి చేశాడు.

## వృత్తి జీవితం
పేర్వారం రాములు 1967లో ఐ.పి.ఎస్ అధికారిగా సెలెక్ట్ అయ్యి నర్సరావుపేట ఎఎస్పీగా, ఖమ్మం, నెల్లూరు జిల్లాల ఎస్పీగా, 1980 నుండి 1983 వరకు ఈస్ట్ & వెస్ట్ జోన్స్ హైదరాబాద్ నగర డి.సి.పి గా, 1983 నుండి 1987 వరకు ఏలూరు రేంజ్ డి.ఐ.జి గా, 1987 నుండి 1990 వరకు హైదరాబాద్ రేంజ్ డి.ఐ.జి గా, ఉద్యొగంలో ప్రమోషన్ లో భాగంగా ఐ.జి.పి గా 1991 నుండి 92 వరకు,  రవాణా శాఖ కమీషనర్‌గా, ఎక్స్ - ఆఫీషియో సెక్రటరీ (ఆర్&బి) &  ట్రాన్స్‌పోర్ట్  డిపార్ట్‌మెంట్, ఐ.జి.పి (కంట్రోలర్) (లీగల్ మెట్రోలాజి) గా పని చేసి తరువాత అడిషనల్ డైరెక్టర్ జనరల్ ఆఫ్ పోలీస్ గా, 01 నవంబర్ 97 నుండి 15 డిసెంబర్ 2000 వరకు అవినీతి నిర్ములనా శాఖ డైరెక్టర్ జనరల్ గా, పని చేసిన తరువాత చేసి హైదరాబాద్ నగర్ పోలీస్ కమిషనర్‌‌గా, 2001లో ఆంధ్రప్రదేశ్ రాష్ట్ర  డైరెక్టర్ జనరల్ ఆఫ్ పోలీస్ (డీజీపీ)గా నియమితుడై, జులై 2003లో ఉద్యోగ విరమణ చేశాడు. ఆయన తరువాత సెప్టెంబర్ 2003 నుండి జులై 2005 వరకు ఉమ్మడి ఆంధ్రప్రదేశ్ పబ్లిక్ సర్వీస్ కమీషన్ చైర్మన్‌గా పని చేశాడు.

## రాజకీయ జీవితం
పేర్వారం రాములు 2009 మార్చి 24న తెలుగుదేశం పార్టీలో చేరి తన రాజకీయ ప్రస్థానాన్ని ప్రారంభించాడు. ఆయన తెలంగాణ మలిదశ ఉద్యమ సమయంలో 2012లో తెలంగాణ రాష్ట్ర సమితి పార్టీలో చేరాడు. ఆయన 2015 మార్చి 18న  తెలంగాణ రాష్ట్ర పర్యాటక అభివృద్ధి సంస్థ తొలి చైర్మన్‌గా నియమితుడయ్యాడు.
## మూలాలు

వర్గం:1944 జననాలు
వర్గం:ఐ.పి.ఎస్.ఆఫీసర్లు
వర్గం:తెలంగాణ రాష్ట్ర సమితి రాజకీయ నాయకులు
ఫుటోమని

ఫుటోమని (Futomani (太占)) షింటో సంప్రదాయంలోని భవిష్యవాణి వ్యవస్థ. ఈ విధానంలో అభ్యాసకులు మొగ జింక రెక్క ఎముక ను వేడి చేస్తే ఏర్పడే పగుళ్ళ నమూనాను చూసి భవిష్యత్ సంఘటనలను అంచనా వేసే ప్రయత్నం చేస్తారు. ఈ విధానం, చైనా నుండి దిగుమతి చేసు కున్న తాబేలు చిప్ప తో భవిష్యవాణి ని చెప్పే విధానం కంటే ముందే ప్రచారంలో ఉన్నట్లు తెలుస్తోంది. పురాతత్వ ఆధారాలు ఈ అభ్యాసం జోమోన్ కాలం నాటికే వాడుకలో ఉన్నట్లు సూచిస్తున్నాయి.సాధారణంగా యురేనివా నో కామి ని, ఈ *ఫుటోమనికి సంబంధించిన*  *[[కామి]]* గా పేర్కొంటారు.  ఇప్పటికీ మౌంట్ మిటేక్  పైన షింటో పుణ్యక్షేత్రంలో, ఈ *ఫుటోమని ని* వార్షిక  కార్యక్రమంగా *నిర్వహిస్తున్నారు*.  ఆయికిడో లో, *ఫుటోమని* ని *[[కొటోడమ Kotodama|కోటోడమ]]* అభ్యాసంలో సమ్మిళితమై ఉన్న ఒక ముఖ్య అంశంగానే భావిస్తారు.   

## ఇది కూడ చూడు
* ఒరాకిల్ ఎముకలు

## మూలాలు


## వెలుపలి లంకెలు

వర్గం:జపాన్ సంస్కృతి
వర్గం:జపాన్
వర్గం:భవిష్యత్తు
వర్గం:షింటో మతం
ఎస్. సత్యమూర్తి

**ఎస్. సత్యమూర్తి** (ఆగస్టు 19, 1887 - మార్చి 28, 1943) కాంగ్రెస్ రాజకీయ నాయకుడు, భారత స్వాతంత్ర్య సమరయోధుడు. అతను భారత రాజకీయాల్లో ప్రజాస్వామ్యం నైతికతలో లోతుగా పాతుకుపోయాడు. తమిళనాడు కాంగ్రెస్ అభివృద్ధికి, బ్రిటీష్ ఇండియాలో జరిగిన ఎన్నికల్లో పార్టీ విజయం కోసం ఆయన కృషి చేశాడు. ఆయన చేసిన కృషికి గుర్తుగా చెన్నైలోని కాంగ్రెస్ పార్టీ తమిళనాడు ప్రధాన కార్యాలయానికి సత్యమూర్తి భవన్ అని పేరు పెట్టారు.
## బాల్యం
సత్యమూర్తి 19 ఆగష్టు, 1887న పుదుక్కోట్టై జిల్లా ఔడైయార్కో సమీపంలోని సెమ్మనంపొట్టల్‌లో జన్మించాడు. అతను చెన్నైలోని క్రిస్టియన్ కళాశాల నుండి పట్టభద్రుడయ్యాడు. తరువాత న్యాయశాస్త్రం అభ్యసించాడు.
## ఉద్యోగ జీవితం
ఇతను 1939లో చెన్నై మేయర్‌గా పనిచేశారు. రెండో ప్రపంచయుద్ధం సమయంలో చెన్నైలో నీటి కొరత తీవ్రంగా ఉండేది. దానిని పరిష్కరించడానికి బ్రిటిష్ ప్రభుత్వంతో పోరాడి, అతను బూండి రిజర్వాయర్ కోసం డ్రాఫ్ట్ సారూప్యతను పొందాడు.
### పాండిత్యం
అతని తండ్రి గొప్ప సంస్కృత పండితుడు. ఇతను తన తండ్రిలాగే సంస్కృతంలో మంచి పాండిత్యం కలవాడు. సంగీతం, ఇతర కళలపై ఆసక్తి కలిగి ఉన్నాడు. అతను ఇంగ్లీష్, తమిళంలో అనర్గళంగా మాట్లాడగలడు.
## మరణం
అతనికి లక్ష్మి అనే కుమార్తె ఉంది. అతను జూన్ 13, 2009న తన 83వ ఏట మరణించాడు.
## మూలాలు

వర్గం:స్వాతంత్ర్య సమర యోధులు
వర్గం:భారత జాతీయ కాంగ్రెస్ నాయకులు
వర్గం:భారతీయ న్యాయవాదులు
వర్గం:1887 జననాలు
వర్గం:1943 మరణాలు
మన్నె క్రిశాంక్

**మన్నె క్రిశాంక్‌** తెలంగాణ రాష్ట్రానికి చెందిన ఉద్యమకారుడు, రాజకీయ నాయకుడు. ఆయన 15 డిసెంబర్ 2021న తెలంగాణ రాష్ట్ర ఖనిజాభివృద్ధి సంస్థ చైర్మన్‌గా నియమితుడై, 29 డిసెంబర్ 2021న భాద్యతలు చేపట్టాడు.

## రాజకీయ జీవితం
మన్నే క్రిశాంక్ తెలంగాణ మలిదశ ఉద్యమంలో ఉస్మానియా యూనివర్సిటీ జేఏసీ నాయకుడిగా ప్రత్యేక రాష్ట్ర సాధన కోసం పని చేశాడు. ఆయన తెలంగాణ రాష్ట్ర ఏర్పాటు తరువాత కాంగ్రెస్ పార్టీలో చేరి, 2014 అసెంబ్లీ ఎన్నికల్లో సికింద్రాబాద్ కంటోన్మెంట్ శాసనసభ నియోజకవర్గం నుండి కాంగ్రెస్ పార్టీ టికెట్ కేటాయించి, చివరి నిమిషంలో వేరే అభ్యర్ధికి పార్టీ బీఫారం ఇచ్చింది. క్రిశాంక్ పార్టీ టికెట్ దక్కకపోయిన నిరాశపడకుండా ప్రజా సమస్యలపై పోరాడటం చేయడంతో ఆయనను పార్టీ అధికార ప్రతినిధిగా నియమించింది. ఆయన 2018 ఎన్నికల్లో టికెట్ వస్తుందని ఆశించిన కాంగ్రెస్ పార్టీ టికెట్ నిరాకరించింది. క్రిశాంక్ దింతో మనస్థాపం చెంది మార్చి 2019లో కాంగ్రెస్ పార్టీని వీడి తెలంగాణ రాష్ట్ర సమితి పార్టీలో చేరాడు. 

మన్నే క్రిశాంక్ ను తరువాత టీఆర్ఎస్ పార్టీ సోషల్ మీడియా కన్వీనర్‌గా నియమించింది. ఆయన కన్వీనర్‌గా పార్టీ సభ్యులు, కమిటీల డేటా బేస్, పార్టీ వెబ్‌సైట్, సోషల్‌ మీడియా ప్లాట్‌ఫామ్స్‌ తదితరాల నిర్వహణతోపాటు ప్రతిపక్షాలు చేసే ప్రచారాన్ని తిప్పికొట్టడం, ప్రభుత్వ పథకాలను సామాజిక మాధ్యమ వేదికలైన ఫేస్‌బుక్, వాట్సాప్, ట్విట్టర్, ఇన్‌స్టాగ్రామ్‌ ద్వారా వ్యాప్తి ప్రజలకు చేరవేయడంలో విశేషంగా కృషి చేశాడు. 

మన్నె క్రిశాంక్‌ 15 డిసెంబర్ 2021న తెలంగాణ రాష్ట్ర ఖనిజాభివృద్ధి సంస్థ చైర్మన్‌గా నియమితుడై, 29 డిసెంబర్ 2021న   చైర్మన్‌గా భాద్యతలు చేపట్టాడు.  

## చిత్రమాలిక

File:Krishank With Kavitha.jpg|thumb|తెలంగాణ రాష్ట్ర ఖనిజాభివృద్ధి సంస్థ చైర్మన్‌గా నియమితుడైన తరువాత ఎమ్మెల్సీ కవితను మర్యాదపూర్వకంగా కలిసిన మన్నె క్రిశాంక్
File:Krishank with Deputy Speaker Padmarao Goud.jpg|thumb|తెలంగాణ రాష్ట్ర ఖనిజాభివృద్ధి సంస్థ చైర్మన్‌గా నియమితుడైన తరువాత అసెంబ్లీ డిప్యూటీ స్పీకర్ టి.పద్మారావు గౌడ్ ను మర్యాదపూర్వకంగా కలిసిన మన్నె క్రిశాంక్


## మూలాలు

వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ ఉద్యమకారులు
వర్గం:తెలంగాణ కార్పొరేషన్ మాజీ చైర్మన్లు
తెలంగాణ ఖనిజాభివృద్ధి సంస్థ

**తెలంగాణ ఖనిజాభివృద్ధి సంస్థ** 2014లో తెలంగాణ ప్రత్యేక రాష్ట్రం ఏర్పాటైన తరువాత 2014 అక్టోబరు 08న నూతనంగా ఏర్పాటు చేశారు. తెలంగాణ రాష్ట్రం ఏర్పాటుకు ముందు ఖనిజాభివృద్ధి సంస్థ ద్వారా ప్రభుత్వానికి వచ్చిన ఆదాయం రూ.39.69 కోట్లు అయితే, తెలంగాణ రాష్ట్రం ఏర్పాటైన తరువాత 2014 నుంచి 2016 వరకు రూ.535.43 కోట్లు ఆదాయం రాగా, అది క్రమేన పెరిగి 2016 నుంచి రూ.2207.79 కోట్ల ఆదాయం వరకు చేరింది.

తెలంగాణ రాష్ట్రంలో ఇసుక విషయంలో తెలంగాణ ప్రభుత్వం కొత్త విధానం తీసుకొచ్చింది. రాష్ట్ర ప్రభుత్వ పరిధిలోనే ఇసుకను విక్రయించేలా, దళారులను ఆశ్రయించాల్సిన అవసరం లేకుండా ప్రభుత్వమే ఇంటికి ఇసుకను తీసుకువచ్చేలా ప్రణాళిక రూపొందించి టీఎస్ఎండీసీకి చెందిన శాండ్‌ సేల్‌ మేనేజ్‌మెంట్‌ అండ్‌ మానిటరింగ్‌ సిస్టమ్‌ వెబ్‌సైట్‌‌లో తమ వివరాలను రిజిస్టర్ చేసుకుని ఇసుకను ఆన్‌లైన్‌లో బుక్‌ చేసుకొనేలా ఏర్పాటు చేసింది.
## చైర్మన్లు
#శేరి సుభాష్‌రెడ్డి 
# మన్నె క్రిశాంక్
# ఈరవత్రి అనిల్

## మూలాలు

వర్గం:తెలంగాణ
పి. నిరూప్ రెడ్డి

**పి. నిరూప్‌ రెడ్డి** భారతదేశానికి చెందిన న్యాయమూర్తి. ఆయన 2021 డిసెంబరున సుప్రీంకోర్టు సీనియర్ న్యాయవాదిగా నియమితులయ్యాడు.

## జననం, విద్యాభాస్యం
పి.నిరూప్‌ రెడ్డి తెలంగాణ రాష్ట్రం, సంగారెడ్డి జిల్లా, కొండాపూర్‌ మండలం, మారేపల్లి గ్రామంలో 1959 అక్టోబరు 1లో జన్మించాడు. ఆయన తండ్రి పి. రామచంద్రారెడ్డి ఉమ్మడి ఆంధ్రప్రదేశ్ రాష్ట్రంలో మర్రి చెన్నారెడ్డి, నేదురుమల్లి జనార్థన్‌ రెడ్డి మంత్రివర్గంలో మంత్రిగా, అసెంబ్లీ స్పీకర్‌గా పనిచేశాడు.

## వృత్తి జీవితం
పి.నిరూప్‌ రెడ్డి న్యాయవిద్య పూర్తి చేసిన అనంతరం 1985లో బార్‌ కౌన్సిల్‌లో పేరు నమోదు చేసుకొని సంగారెడ్డిలోని మున్సిఫ్‌ కోర్టులో ప్రాక్టీస్‌ ప్రారంభించాడు. ఆయన సీనియర్‌ న్యాయవాది వీఆర్‌ రెడ్డి, మాజీ సొలిసిటర్‌ జనరల్‌ గోపాల సుబ్రమణ్యం దగ్గర జూనియర్‌గా ప్రాక్టీస్‌ చేశాడు. నిరూప్‌ రెడ్డి రాజ్యాంగపరమైన కేసులతోపాటు ఇంటర్నేషనల్‌ లా, ఇన్‌ఫ్రాస్ట్రక్చర్‌ లా, భూములు, వ్యవసాయ చట్టాలకు సంబంధించిన కేసులను వాదించాడు.

పి.నిరూప్‌ రెడ్డి 2013-2018 మధ్యకాలంలో గోవా, ఢిల్లీ రాష్ట్రాల తరఫున సుప్రీంకోర్టులో వాదనలు వినిపించాడు. ఆయన 2017 నుండి 2018కి ఢిల్లీలోని మేఘాలయ, షిల్లాంగ్ రాష్ట్రానికి 2013 నుండి 2016 సంవత్సరాల్లో సుప్రీంకోర్టులో గోవా, ఢిల్లీలోని ఇతర ఫోరంలకు సీనియర్ స్టాండింగ్ కౌన్సెల్‌ మెంబర్‌గా, అదనపు అడ్వకేట్ జనరల్‌గా ప్రాతినిధ్యం వహించాడు. ఆయనను సుప్రీంకోర్టు సీనియర్ న్యాయవాదిగా 2021 డిసెంబరు 8న సుప్రీంకోర్టు ఫుల్‌ బెంచ్‌ ఉత్తర్వులు జారీ చేసింది. నిరూప్‌ రెడ్డి తెలంగాణ నుంచి సుప్రీంకోర్టు ఎంపిక చేసిన మొట్ట మొదటి సుప్రీంకోర్టు సీనియర్ న్యాయవాదిగా నియమితుడయ్యాడు.

## రాజకీయ  జీవితం
పి.నిరూప్‌ రెడ్డి 2009లో జరిగిన పార్లమెంట్ ఎన్నికల్లో మెదక్ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి ఓడిపోయాడు.

## మూలాలు

వర్గం:తెలంగాణ న్యాయమూర్తులు
వర్గం:న్యాయమూర్తులు
కానిస్టేబుల్ కిష్టయ్య

**పుట్టకొక్కుల కిష్టయ్య ముదిరాజ్‌** తెలంగాణ మలిదశ ఉద్యమంలో ప్రత్యేక రాష్ట్ర కోసం అమరుడయ్యాడు. ఆయన 1 డిసెంబర్ 2009న కామారెడ్డి పట్టణం నడుబొడ్డున తుపాకీతో కాల్చుకుని తెలంగాణ కోసం అమరుడయ్యాడు.
## కుటుంబ నేపథ్యం
కిష్టయ్య తెలంగాణ రాష్ట్రం,  కామారెడ్డి జిల్లా,  రాజంపేట్ మండలం, శివాయిపల్లి గ్రామంలో జన్మించాడు. ఆయనకు భార్య పద్మ, కొడుకు రాహుల్, కూతురు ప్రియాంక ఉన్నారు.

## ఉద్యమంలో పాత్ర, ఆత్మాహుతి
కానిస్టేబుల్ కిష్టయ్య తెలంగాణ మలిదశ తెలంగాణ ఉద్యమ సమయంలో నిజామాబాద్‌ జిల్లా, కామారెడ్డిలో కానిస్టేబుల్‌గా విధులు నిర్వహిస్తున్నాడు.  కిష్టయ్యకు విద్యార్థి దశ నుండే తెలంగాణ అంటే పడిచచ్చేవాడు. కానిస్టేబుల్ కిష్టయ్య సమైక్య రాష్ట్రంలో తెలంగాణకు జరుగుతున్న అన్యాయాలకు తీవ్ర ఆవేదన చెందాడు. తెలంగాణ రాష్ట్ర సాధన కోసం 9 నవంబరు 2009న కేసీఆర్ ఆమరణ దీక్షకు కూర్చున్న సందర్భంలో ప్రభుత్వం ఆయనను అరెస్టు చేసింది.  కిష్టయ్య ఆ మరుసటి రోజే తెలంగాణ రాష్ట్రంలోనే తమ బతుకులు మారుతాయని పేర్కొంటూ మరణ వాంగ్మూలం రాసుకుని కామారెడ్డి పట్టణంలోని బీఎస్‌ఎన్‌ఎల్‌ టవర్‌ ఎక్కి 1 డిసెంబర్ 2009న సర్వీస్ రివాల్వర్‌తో కాల్చుకుని ఆత్మార్పణం చేసుకున్నాడు.

## కుటుంబానికి ప్రభుత్వ అండ
తెలంగాణ రాష్ట్రం ఏర్పడ్డా తరువాత కానిస్టేబుల్ కిష్టయ్య కుటుంబానికి తెలంగాణ రాష్ట్ర రాష్ట్ర ప్రభుత్వం అధికారికంగా ఆయన కుటుంబానికి అండగా ఉంటూ ఇంటి స్థలంతో పాటు ఆయన భార్య పద్మ, కొడుకు రాహుల్ కు ప్రభుత్వ ఉద్యొగాలతో పాటు., కూతురు ప్రియాంక మెడిసిన్ (ఎంబీబీఎస్‌) చదవడం కోసం ఏడాదికి ఐదు లక్షల రూపాయల ఫీజును టీఆర్ఎస్ పార్టీ చెల్లించింది. 

ప్రియాంక ఎంబీబీఎస్‌ పూర్తి చేసి కరీంనగర్ బస్తీ దవాఖానలో వైద్యురాలిగా పని చేస్తూనే ఇంతటితో సంతృప్తి చెందక మెడిసిన్‌లో పీజీ చదలవాలన్న తన కోరికను సీఎం కేసీఆర్‌ దృష్టికి తీసుకెళ్లగా మెడిసిన్‌లో పీజీ చదవడానికయ్యే ఖర్చు భరిస్తానని హామీ ఇవ్వగా ఆమె నీట్‌లో పీజీ ఎంట్రెన్స్‌లో బీ క్యాటగిరీ మేనేజ్‌మెంట్‌ కోటాలో జనరల్‌ సర్జన్‌ సీటు సంపాదించగా కరీంనగర్‌లోని చల్మెడ ఆనందరావు మెడికల్‌ కళాశాలలో పీజీలో అడ్మిషన్‌ పొందింది. ప్రియాంక పీజీ చదివేందుకు ఖర్చయ్యే రూ. 24 లక్షలు సిఎం కెసిఆర్‌ చెల్లించాడు.

## మూలాలు

వర్గం:2009 మరణాలు
వర్గం:తెలంగాణ ఉద్యమంలో అమరులైన వ్యక్తులు
వర్గం:రెండవ ప్రత్యేక తెలంగాణ ఉద్యమంలో పాల్గొన్న వ్యక్తులు
వర్గం:రెండవ ప్రత్యేక తెలంగాణ ఉద్యమంలో పాల్గొన్న నిజామాబాదు జిల్లా వ్యక్తులు
పూనుకొల్లు నీరజ

**పునుకొల్లు నీర‌జ** తెలంగాణ రాష్ట్రానికి చెందిన రాజకీయ నాయకురాలు. ఆమె ఖమ్మం నగరపాలక సంస్థ మేయర్‌గా 7 మే 2021న పదవి భాద్యతలు చేపట్టింది.
## జననం, విద్యాభాస్యం
నీర‌జ 24 జనవరి 1967లో ఆంధ్ర ప్రదేశ్ రాష్ట్రం, కృష్ణా జిల్లా, ఆగిరిపల్లి మండలం, ఆగిరిపల్లిలో జన్మించింది. ఆమె ఇంటర్మీడియట్ పూర్తి చేసి బీఏ పూర్తి చేయకుండానే చదువును ఆపేసింది. ఆమె పునుకొల్లు రామబ్రహ్మంను వివాహమాడిన తరువాత 1988లో కుటుంబంతో ఖమ్మం వచ్చి వ్యాపార రంగంలో స్థిరపడ్డారు.

## రాజకీయ జీవితం
పునుకొల్లు నీర‌జ తన భర్త రామబ్రహ్మం అడుగుజాడల్లో రాజకీయాల్లోకి వచ్చింది. ఆయన   వ్యాపార రంగంలో ఉంటూనే రాజకీయల్లో కూడా ఉంటూ మూడు సార్లు ఖమ్మం డీసీసీబీ డైరెక్టర్‌గా పని చేశాడు. నీర‌జ తెలుగుదేశం పార్టీ ద్వారా రాజకీయాల్లోకి వచ్చి 2005లో జరిగిన మున్సిపాలిటీ ఎన్నికల్లో టీడీపీ తరపున 23వ వార్డ్ నుండి కౌన్సెలర్‌గా ఎన్నికైంది. ఆమె 2016లో ఖమ్మం నగరపాలక సంస్థ కు జరిగిన ఎన్నికల్లో  17వ డివిజన్‌ కార్పోరేటర్‌గా  ఎన్నికైంది. 

పునుకొల్లు నీర‌జ 2021లో ఖమ్మం నగరపాలక సంస్థ కు జరిగిన ఎన్నికల్లో 26వ డివిజన్‌ నుండి టిఆర్ఎస్ అభ్యర్థిగా పోటీ చేసి రెండవసారి కార్పోరేటర్‌గా ఎన్నికైంది. ఆమె ఖమ్మం నగరపాలక సంస్థ మేయర్‌గా 7 మే 2021న పదవి భాద్యతలు చేపట్టింది. ఆమె టీఆర్ఎస్ పార్టీ మేయర్ అభ్యర్థిగా ప్రకటించడంతో  నీరజ అభ్యర్థిత్వాన్ని 58వ డివిజన్‌ తెరాస కార్పొరేటర్‌ దోరెపల్లి శ్వేత ప్రతిపాదించగా 24వ డివిజన్‌ కార్పొరేటర్‌ కమర్తపు మురళి మేయర్‌ అభ్యర్థిత్వాన్ని బలపరిచాడు. మేయర్ స్థానానికి ఇతర పార్టీల నుంచి ఎవరూ పోటీలో లేకపోవడంతో పునుకొల్లు నీరజ ఏకగ్రీవంగా ఎన్నికై  ఖమ్మం నగరపాలక సంస్థ మేయర్‌గా 7 మే 2021న పదవి భాద్యతలు చేపట్టింది.

ఆమె 2024లో బీఆర్ఎస్ ను వీడి కాంగ్రెస్ పార్టీలో చేరింది.
## మూలాలు

వర్గం:1967 జననాలు
వర్గం:తెలంగాణ రాష్ట్ర సమితి రాజకీయ నాయకులు
సిరివెన్నెల సీతారామశాస్త్రి తెలుగు సినిమా పాటల జాబితా (2010)

2010లో విడుదలైన తెలుగు సినిమాలలో సిరివెన్నెల సీతారామశాస్త్రి రచించిన పాటలు కొన్ని:

## మూలాలు

వర్గం:జాబితాలు
వర్గం:సినిమా జాబితాలు
వర్గం:సిరివెన్నెల సీతారామశాస్త్రి రచించిన పాటలు
వర్గం:పాటలు
లీనా నాయర్

**లీనా నాయర్** (జననం 1969) చానెల్  సిఇఒ అయిన బ్రిటిష్ ఇండియన్ బిజినెస్ ఎగ్జిక్యూటివ్.  నాయర్ గతంలో యూనిలీవర్  చీఫ్ హ్యూమన్ రిసోర్స్ ఆఫీసర్ గా, యూనిలీవర్ లీడర్ షిప్ ఎగ్జిక్యూటివ్ సభ్యురాలిగా పనిచేశారు.   ఆమె నాయకత్వంలో యూనిలీవర్ 54 దేశాలలో ఎంపిక చేసిన మొదటి ఎఫ్ ఎంసిజి గ్రాడ్యుయేట్ యజమానిగా ఎంపిక చేయబడింది.  సంస్థ  శ్రామిక శక్తి వైవిధ్యం, సమ్మిళితమైనదిగా ఉండేలా చూడటం కొరకు ఆమె డైవర్సిటీ అండ్ ఇన్ క్లూజన్ ఎజెండాకు నాయకత్వం వహించారు.  

## విద్య
ఆమె స్వస్థలం మహారాష్ట్రలోని కొల్హాపూర్. ఆమె దివంగత పారిశ్రామికవేత్త రామ్ మీనన్ కుమార్తె. ఆమె కొల్హాపూర్ లోని హోలీ క్రాస్ కాన్వెంట్ హైస్కూల్ విద్యార్థి. ఆమె ది న్యూ కాలేజ్ కొల్హాపూర్ పూర్వ విద్యార్థి . ఆమె సాంగ్లీ (మహారాష్ట్ర)లోని వాల్ చంద్ కాలేజ్ ఆఫ్ ఇంజినీరింగ్ లో ఎలక్ట్రానిక్స్ ఇంజినీరింగ్ చదివింది.

## కెరీర్

### చానెల్
2021 డిసెంబరులో నాయర్ చానెల్ చీఫ్ ఎగ్జిక్యూటివ్ ఆఫీసర్ గా నియమితులయ్యారు. 

### యూనిలీవర్

* 2016: యూనిలీవర్  చీఫ్ హ్యూమన్ రిసోర్స్ ఆఫీసర్
* 2013: ఎస్ విపి హెచ్ ఆర్ లీడర్ షిప్ అండ్ ఆర్గనైజేషనల్ డెవలప్ మెంట్ అండ్ గ్లోబల్ హెడ్ ఆఫ్ డైవర్శిటీ
* 2007: హిందుస్థాన్ యూనిలీవర్ లిమిటెడ్ ఎగ్జిక్యూటివ్ డైరెక్టర్ (హెచ్ ఆర్)
* 1992-2007: హిందుస్థాన్ యూనిలీవర్ లో ఫ్యాక్టరీలు, అమ్మకాలు, కార్పొరేట్ ప్రధాన కార్యాలయాలలో వివిధ పాత్రలు
* 1992: హిందుస్థాన్ యూనిలీవర్  మేనేజ్ మెంట్ ట్రైనీగా యూనిలీవర్ లో చేరారు

## అవార్డులు

* రోల్ మోడల్ ఆఫ్ ఇయర్, ది గ్రేట్ బ్రిటిష్ బిజినెస్ వుమన్స్ అవార్డ్స్ (2021) 
* ఫార్చ్యూన్ ఇండియా-  అత్యంత శక్తివంతమైన మహిళల జాబితా (2021)
* గ్లోబల్ ఇండియన్ ఆఫ్ ది ఇయర్ - ది ఎకనామిక్ టైమ్స్  ప్రైమ్ ఉమెన్ లీడర్ షిప్ అవార్డులు (2020)
* లింక్డ్ ఇన్ టాప్ వాయిస్ (2018-2020)
* ఫైనాన్షియల్ టైమ్స్ (2017-2019) - వ్యాపారంలో మహిళల ఎఫ్ టి హెరోస్ ఛాంపియన్స్ టాప్ 10 జాబితా 

## వ్యక్తిగత జీవితం
నాయర్ కు వివాహమై ఇద్దరు కుమారులు ఉన్నారు. ఆమెకు చదవడం, పరిగెత్తడం, బాలీవుడ్ నృత్యం చేయడం ఇష్టం.  

## మూలాలు

వర్గం:జీవిస్తున్న ప్రజలు
వర్గం:1969 జననాలు
వర్గం:మహారాష్ట్ర మహిళలు
మాధవదేవ

మాధవదేవ్ (1489-1596) అస్సాంలోని ప్రముఖ శంకర్‌దేవ్ శిష్యుడు. అతను 1568లో ప్రముఖ ఆధ్యాత్మిక గురువైన శంకరదేవ మరణం తర్వాత వైష్ణవ మతపరమైన కళాత్మక వారసుడు అయ్యాడు.

## జీవిత చరిత్ర
మాధవ్‌దేవ్ మే నెల, 1489లో అస్సాంలోని లఖింపూర్ జిల్లాలోని బలిగ్రామాలో గోవిందగిరి భుయాన్, మనోరమ దంపతులకు జన్మించాడు. గోవిందగిరి 14వ శతాబ్దంలో భుయాన్ వంశస్థుడు. గోవిందగిరి, ఆతని మొదటి భార్య మరణంతో, అతను బార్డోవా నాగావ్ జిల్లా, ప్రస్తుత అస్సాంకు వలసవెళ్లాడు. బరో-భుయాన్ వంశానికి చెందిన మనోరమను వివాహం చేసుకున్నాడు. వారికి 1489లో మహాదేవ జన్మించాడు.హరిసింగ బోరా అనే చోటియా రాజోద్యోగి రాయణపూర్‌లో మాధవ్‌దేవ్ ప్రాథమిక విద్యను ఏర్పాటు చేశాడు. ఇక్కడ, మాధవ్‌దేవ్ తంత్రాలు, తార్క-శాస్త్రం, పురాణం, శక్తిశాస్త్ర సంబంధం ఉన్న ఇతర సాహిత్యాలలో బాగా ప్రావీణ్యం సంపాదించాడు. వెంటనే తండ్రి గోవిందగిరి చనిపోయాడు.

మాధవ్‌దేవ్ తన అభ్యాసంలో స్థిరమైన వక్తగా ఎదిగాడు. బందుకలో ఉన్నప్పుడు తన తల్లి అనారోగ్యం గురించి వార్తలను అందుకున్నప్పుడు, అతను దేవతను ప్రసన్నం చేసుకోవడానికి రెండు మేకలను బలి ఇవ్వాలని నిర్ణయించుకున్నాడు. బలి చేయవద్దని ఈలోగా అతని బావమరిది రామదాసుతో మాధవ్‌దేవ్ ఒక చర్చ జరిగింది. ఇప్పుడు రామదాసు అని పిలువబడే గయాపాణి లేదా రామదాసు, విభేదాల గురించి చర్చించడానికి మత గురువు శంకర్‌దేవ్‌ను కలవడానికి మాధవ్‌దేవ్ను తీసుకువెళ్లాడు. శంకరదేవ్ భాగవత పురాణం నుండి ఒక శ్లోకం చెప్పినప్పుడు నాలుగున్నర గంటలపాటు చర్చ కొనసాగింది. మాధవ్‌దేవ్ ను ఒప్పించాడు. అతను శంకరదేవ్ ను తన గురువుగా అంగీకరించాడు. ముప్పై రెండు సంవత్సరాల వయస్సులో, అతను తన పాండిత్యాన్ని, సాహిత్య, సంగీత మేధావిని **ఏకశరణ** ధర్మానికి చేర్చాడు. శంకర్‌దేవ్ అతన్ని తన ప్రాణ బాంధవ (ఆత్మ స్నేహితుడు) గా అంగీకరించాడు. తరువాత అతని వారసుడిగా అభిషేకించాడు. 1532వ సంవత్సరంలో మాధవ్‌దేవ్ వైష్ణవ మత మార్పిడ్ జరిగింది.

## సాహిత్య రచనలు
రచయిత, సాధువు, కవిగా, మాధవ్‌దేవ్ తన గురువు మతానికి చేసిన కృషి అపారమైంది. అతను పవిత్రమైన నామ్ ఘోష రచయిత, (భగవంతుని పేరు పుస్తకం), ఇది శంకర్‌దేవ్ కీర్తన ఘోష వలె గొప్ప రచన. ఈ పనిని హజారీ ఘోసా (వెయ్యి ద్విపదల పుస్తకం) అని అంటారు. ఈ పుస్తకం ఆంగ్ల వెర్షన్ ది డివైన్ వెర్సెస్ అని ఉపశీర్షికతో సోరోజ్ కుమార్ దత్తా 1997లో స్పష్టమైన పద్యంలో అనువదించారు. అతని మరొక ముఖ్యమైన రచన భక్తి రత్నావళి . అతను తొమ్మిది ఝుమురా (ఏక- పాట నాటకాలు) తో పాటు అనేక బోర్గీత్‌ల (ఉన్నత సంఖ్యలు) (వాటిలో 191) రచయిత కూడా. ప్రపంచం సృష్టి నాశనం ఆధారంగా అతని మొదటి సాహిత్య రచన జన్మ రహస్యం. అతని ఇతర అత్యుత్తమ రచనలలో నామ్ మాలికా, వాల్మీకి రామాయణంలోని ఆది కాండ యొక్క అస్సామీ రెండరింగ్ ఉన్నాయి. అతని గురువైన భట్టిమ తన గురువు శ్రీమంత శంకర్‌దేవ్‌ను స్తుతిస్తూ రాసిన దీర్ఘ కవిత చాలా ప్రజాదరణ పొందింది. కీర్తన-ఘోషలో 'ధ్యాన వర్ణన' అనే పేరుతో శంకర్‌దేవ్ స్వరపరిచిన రెండు అధ్యాయాలను కోల్పోయినందుకు అతను మూడవ అధ్యాయాన్ని కూడా రచించాడు.

నాటకం: అర్జున్ భంజన్, చోర్ధార, పింపరా గుచోవా, భూమి లెటోవా, భోజన్ బీహార్. అర్జున్ భంజన్ తప్ప, అతని ఇతర నాటకాలను జుమురాలు అంటారు .

## మూలాలు
* నియంగ్ మహేశ్వర్ (1980) : Early History of the Vaishnava Faith and Movement in Assam. Delhi: Motilal Banarasidass.

వర్గం:ఆధ్యాత్మిక గురువులు
వర్గం:1489 జననాలు
వర్గం:అసోం వ్యక్తులు
నోరిటో

**నోరిటో** (Norito (祝詞)) అనేవి షింటోకి సంబంధించిన  ప్రార్ధనా  గ్రంథాలు లేదా మంత్ర  పూరిత ఆచారాలు. ఇవి సాధారణంగా ప్రత్యేక కామికి సంబంధించినవై  ఉంటాయి.

## చరిత్ర
మొదటి సారిగా ఈ నోరిటోలను సా.శ 712 లో *[[కోజికి]]* లోనూ, సా.శ 720 లో నిహోంగి లోనూ గ్రంధస్థం చేశారు.

ఎంగిషికి అనేది సా.శ 927 లో సంహిత పరిచిన న్యాయస్థాన చట్టాలు, వాటి సవివర నిబంధనల సంకలనం. ఇది నోరిటోకి సంబంధించిన ఇరవై-ఏడు ప్రాతినిధ్య రూపాలను సంరక్షిస్తుంది. 

## వ్యుత్పత్తి శాస్త్రం
ఈ పదానికి సంబంధించిన అర్థాన్ని వివరించే సర్వామోదమైన సిద్ధాంతం అంటూ లేదు.  ఒక సిద్ధాంతం లో నోరిటో(*norito)* పదం నోరు(*Noru)* ( , 'ప్రకటించు'; క్రియలు చూ. *,* 'ప్రార్థన' ** 'శపించు'  )ల నుండి   *గ్రహించి  దానికి - టో(to)* ప్రత్యయం కలిపారు. ఒక వైవిధ్యమైన  పదం, నొట్టో(*notto),* *కోటో,* అంటే 'పదం' తో నోరిటో (*norito)* కలయిక చెంది  ఉద్భవించింది. 

ఈ  పదాన్ని కంజీలో  అనేక రకాలుగా వ్రాసే వీలుంది: 祝詞 (ప్రస్తుత ప్రమాణం), 詔戸言,  詔刀言 ,  諄辞 కూడా ధృవీకరణ పొందాయి.

*నోరిటో*  అసలు అర్థాన్ని వివరిస్తూ ఇటీవలి రచయిత ఒకరు  " సామాన్య అర్థంలో వివరించాలంటే, పదాల ద్వారా మాయాజాలం అని అర్థం.  అని చెప్పాడు.

## స్వరూపం, విషయం
షింటో మతం, మతపరమైన ధార్మిక విషయాలను కలిగి ఉండే నోరిటో మినహా, ఇతర ఎటువంటి రాతపూర్వక గ్రంధాలను, ప్రత్యేకించి పురాణాలు, ఇతిహాసాల నుండి ఊహించినవి రూపొందించలేదు. ఈ ప్రార్థనల్లో ప్రధానంగా ఆచారపరమైన  శుద్దీకరణకు ఉపయోగపడేవి, *కామి*  ఆశీర్వాదం కోసమో, వాతావరణం అనుకూలించి వర్షం కురియటానికో, లేదా దేవతల పట్ల తమ కృతజ్ఞతా భావాన్ని వ్యక్తం చేసేవో ఉంటాయి. 

భావి తరాల సంచారాన్ని సులభతరం చేయడానికి లయబద్ధంగా పఠించే  పద్య రూపమే నోరిటో  .  *సాధారణంగా*  కామికి ఉన్న అత్యున్నత శక్తిని గురించిన *ప్రశంసలతో  ఈ మంత్రం  ప్రారంభమవుతుంది,* కామి పట్ల తమ  గౌరవ, విస్మయాలని  వ్యక్తీకరిస్తూ ముగుస్తుంది.  *నకటోమి నో హరే కుంగే*  లేదా *శుద్దీకరణ యొక్క* ఆచారాల ప్రదర్శన, ఒక ప్రక్రియలో నోరిటోను గురించి వర్ణిస్తూ, అది మానవులు తమ స్వచ్ఛతను కోల్పోయిన *కామి* పిల్లలుగా భావించడాన్ని సూచిస్తూ, దానిని పునరుద్ధరించడం ద్వారా వారిని తిరిగి దైవిక మూలాలకు మల్లిస్తుందని వివరించింది. 

## చదవడం
*నోరిటో ను విభిన్నమైన* *[[మనయోగన|మాన్‌యాగానా]] సాంప్రదాయం* లో వ్రాయటం  జరిగింది. (ఇప్పటికీ అలానే వ్రాస్తున్నారు). దీంట్లో కణాలు, ప్రత్యయాలు  ప్రధాన భాగపు ముఖ్య పదాల లిపి కంటే చిన్న లిపిలో వ్రాసి ఉంటాయి.  ఈ రాత శైలి ని సామ్రాజ్యవాద శాసనాలలో (సెన్మ్యో 宣命*senmyō)* ఉపయోగించారు. ఇవి *[[షోకు నిహోంగి|షోకు నిహొంగి]]* లోను, 8వ శతాబ్దం (నారా కాలం ) నాటి మరి ఇతర గ్రంథాలలోను నిక్షిప్తమై ఉన్నాయి, వాటిని సెన్మ్యోగాకి (*senmyōgaki)* అంటారు. 

## ఇవి కూడ చూడు
* కొటోడమా
* సైయిన్ (పూజారిణి)

## మూలాలు

వర్గం:షింటో పరిభాష
వర్గం:ప్రార్ధనా గ్రంథాలు
వర్గం:జపాన్ సంస్కృతి
వర్గం:జపాన్
సెంచల్ సరస్సు

**సెంచల్ సరస్సు**ను సెన్సెల్ సరస్సు అని కూడా పిలుస్తారు. ఇది డార్జిలింగ్‌కు ఆగ్నేయంగా 10 కి.మీ దూరంలో ఉంది. ఇది భారతదేశంలోని డార్జిలింగ్ నగరానికి ప్రధాన తాగునీటి వనరు. ఈ సరస్సు సముద్ర మట్టానికి 8,160 అడుగుల ఎత్తులో ఉంది.  ఈ పర్వతం ప్రపంచంలోనే అత్యధిక గోల్ఫ్ కోర్స్‌లను కలిగి ఉంది. సెన్సెల్ ఒక ఆకర్షణీయమైన పర్యాటక ప్రదేశం. సెంచల్‌లో ఉన్న హోటళ్లు పర్యాటకులకు సౌకర్యవంతంగా ఉంటాయి. ఈ సరస్సు సెన్సెల్ వన్యప్రాణుల అభయారణ్యంలో భాగం.

## మూలాలు


వర్గం:సరస్సులు
ద్రోణంరాజు చినకామేశ్వరరావు

thumb|'''ద్రోణంరాజు చినకామేశ్వరరావు''' 

**ద్రోణంరాజు చినకామేశ్వరరావు** తెలుగు సినిమా దర్శకులు. వీరు 1940-50 దశకంలో కొన్ని సినిమాలకు దర్శకత్వం వహించారు. 

## దర్శకత్వం వహించిన సినిమాలు
* కచ దేవయాని (1938) : ఈ చిత్రంలో, సి.కృష్ణవేణి, ఎస్ పి లక్ష్మణ్ స్వామి కళ్యాణం రఘురామయ్య , బి.ఏ.సుబ్బారావు తదితరులు నటించారు.ఈ చిత్రానికి సంగీతం పి మును స్వామి అందించారు.
* జీవన జ్యోతి (1940) : జయ ఫిలింస్ లిమిటెడ్ పతాకం  కింద మర్జాపురం రాజా నిర్మించిన ఈ సినిమాకు చిన్న కామేశ్వరరావు, ద్రోణంరాజు చిన కామేశ్వరరావు  లు దర్శకత్వం వహించారు. 

## మూలాలు

## బాహ్య లంకెలు
* IMDB లో ద్రోణంరాజు చినకామేశ్వరావు ప్రొఫైల్. 

వర్గం:తెలుగు సినిమా దర్శకులు
చాడ సురేష్ రెడ్డి

**చాడ సురేష్ రెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన రెండు సార్లు హన్మకొండ నుంచి పార్లమెంటు సభ్యుడిగా గెలిచాడు.
## జననం, విద్యాభాస్యం
చాడ సురేష్ రెడ్డి తెలంగాణ రాష్ట్రం, వరంగల్ జిల్లా, హన్మకొండలో వాసుదేవ రెడ్డి, కౌసల్య దేవి దంపతులకు జన్మించాడు. ఆయన హన్మకొండలోని  కాకతీయ డిగ్రీ కాలేజీ నుండి బీఏ పూర్తి చేశాడు.

## రాజకీయ జీవితం
చాడ సురేష్ రెడ్డి తెలుగుదేశం పార్టీ ద్వారా రాజకీయాల్లోకి వచ్చి 1998లో జరిగిన ఎన్నికల్లో హన్మకొండ నుండి పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి కమాలుద్దీన్ అహ్మద్పై గెలిచి తొలిసారి ఎంపీగా పార్లమెంట్ కు ఎన్నికయ్యాడు. ఆయన 1999లో జరిగిన ఎన్నికల్లో తిరిగి పోటీ చేసి తన సమీప ప్రత్యర్థి  కాంగ్రెస్ పార్టీ అభ్యర్థి కమాలుద్దీన్ అహ్మద్ పై గెలిచి రెండోసారి ఎంపీగా పార్లమెంట్ కు ఎన్నికయ్యాడు. 

చాడ సురేష్ రెడ్డి 2004లో జరిగిన ఎన్నికల్లో తెరాస అభ్యర్థి బి. వినోద్ కుమార్ చేతిలో ఓడిపోయాడు.ఆయన మలిదశ తెలంగాణ ఉద్యమంలో భాగ్యస్వామి అయ్యేందుకు టీడీపీని విడి తెలంగాణ రాష్ట్ర సమితి లో చేరి తెరాస రాష్ట్ర ప్రధాన కార్యదర్శిగా నియమితుడయ్యాడు. చాడ సురేష్ రెడ్డి తెరాస రాష్ట్ర ప్రధాన కార్యదర్శిగా ఉంటూ పార్టీ నుంచి సస్పెన్షన్‌కు గురై తిరిగి 2013లో తెలుగుదేశం పార్టీలో చేరాడు.ఆయన తెలుగుదేశం పార్టీ నుండి  భారతీయ జనతా పార్టీలో చేరాడు.

## మూలాలు

వర్గం:1956 జననాలు
వర్గం:వరంగల్లు జిల్లా వ్యక్తులు
మంగళగిరి శ్రీనివాసులు

**మంగళగిరి శ్రీనివాసులు** మహబూబ్ నగర్ జిల్లాకు చెందిన, కవి, రచయిత, సాహిత్య పరిశోధకుడు, విమర్శకుడు. వృత్తిరీత్యా పాలమూరు విశ్వవిద్యాలయంలో సహాయ ఆచార్యుడిగా పనిచేస్తున్నాడు. ఇతను సాహిత్యానికి సంబంధించి జాతీయ, అంతర్జాతీయ సదస్సులలో 30కి పైగా పత్ర సమర్పణలు చేశాడు.కేంద్ర సాహిత్య అకాడమీ, యు.జి.సి.సెమినార్లలో, అనేక కవిసమ్మేళనాలలో పాల్గొన్నాడు. ఇతని కవితలు, గేయాలు, కథలు, వ్యాసాలు, సమీక్షలు అనేక దిన, వార, మాస, త్త్రైమాసిక, వార్షిక పత్రికలలో వెలువడ్డాయి.

## కుటుంబ నేపథ్యం
మహబూబ్​నగర్​ జిల్లా మిడ్జిల్ మండలం, బోయిన్‌పల్లి ఇతని స్వగ్రామం. 1985 జనవరి 10 వ తేదిన జన్మించాడు. తల్లిదండ్రులు మంగళగిరి శంకర్ బాయి, మంగళగిరి రామచందర్ జీ. ఈ దంపతులకు ఇతను 5వ సంతానం.

## విద్యాబ్యాసం
ప్రాథమిక విద్య బోయిన్ పల్లి లో, ఉన్నత పాఠశాల విద్య మిడ్జిల్ జిల్లా పరిషత్ ఉన్నత పాఠశాలలో, ఇంటర్మీడియట్ ప్రభుత్వ జూనియర్ కళాశాల మిడ్జిల్‌లో, డిగ్రీ విద్య కల్వకుర్తి లో, తెలుగు పండిత శిక్షణ ఉపాధ్యాయ విద్యను SVTPT మిర్యాలగూడలో, వీటితో పాటు స్నాతకోత్తర విద్య ఎం.ఏ తెలుగును ఉస్మానియ విశ్వవిద్యాలయం నుండి పూర్తి చేశాడు. UGC NET కూడా సాధించాడు.

## సాహిత్య పరిశోధన
ఉస్మానియా విశ్వవిద్యాలయం నుండి 'ఆంధ్ర సారస్వత పరిషత్తు - తెలుగు భాషా సాహిత్య సేవ ' (నేటి తెలంగాణ సారస్వత పరిషత్తు) అనే అంశంపై పిహెచ్.డి పరిశోధన చేసి

2018లో డాక్టరేట్ పట్టాను పొందాడు. ఇతను పలు సాహిత్య  సాంస్కృతిక సంస్థలలో  క్రియాశీలకంగా పనిచేస్తున్నాడు.

## ఉద్యోగ జీవితం
తెలుగు పండిత శిక్షణ అనంతరం తెలుగు ఉపాధ్యాయుడిగా 2009-2010లో నవ్య గ్రామర్ ఉన్నత పాఠశాలలో, హైమవతి ఉన్నత పాఠశాలలో, జూనియర్ కళాశాల, డిగ్రీ కళాశాలలో తెలుగు అధ్యాపకులుగా పనిచేశాడు. ఇతనికి పోటీపరీక్షలకు తెలుగు బోధకుడిగా పలు విద్యాసంస్థలలో పనిచేసి అనుభవం ఉంది. ప్రస్తుతం స్నాతకోత్తర కేంద్రం, గద్వాల, పాలమూరు విశ్వవిద్యాలయంలో సహాయ ఆచార్యులు (సి) గా పనిచేస్తున్నాడు.

## నాటకరంగం
వీరికి నాటకరంగంలో కూడా ప్రవేశం ఉంది. ఆదిశిలాక్షేత్ర వైభవం (పౌరాణిక పద్య నాటకం) అనే నాటకంలో చిత్రవిభీషణ మహారాజు పాత్రను పోషించారు. ఈ నాటకాన్ని పల్లెర్ల రామ్మోహన్ రావు గారు రచించగా రామలింగయ్య గారి దర్శకత్వంలో 2022లో త్యాగరాజ గానసభ, హైదరాబాద్ లో తొలిసారిగా ప్రదర్శించారు. ఈ నాటకం జోగుళాంబ గద్వాల జిల్లాలోని మల్దకల్ క్షేత్రమాహాత్మ్య౦ గురించి తెలుపుతుంది.

## రచనలు
ఇతను కవితలు, కథలు, పాటలు, పద్యాలు, వ్యాసాలు మొదలగు ప్రక్రియలలో రచనలు చేశాడు. ఇప్పటికి ఆరు పుస్తకాలు ముద్రించాడు. అవి
#ఆరెకటిక కులగోత్ర వృత్తి పురాణం
#సంగడి (సాహిత్య వ్యాసాల సంపుటి) 
#ఆంధ్ర సారస్వత పరిషత్తు తెలుగు భాషా సాహిత్య సేవ (సిద్ధాంత గ్రంథం) 
#వివేచన (సాహిత్య వ్యాస సంపుటి) 
#ఆరెకటిక మొగ్గలు (మొగ్గలు) 
#ఊట (వచన కవిత్వం) 

## పురస్కారాలు
#కులసాహిత్యరత్న 2015,
#బంగి బాలయ్య స్మారక సాహిత్య అవార్డు 2016,
#ఉత్తమకవి సత్కారం 2016,
#జాతీయ ఎక్సలెన్స్ అవార్డ్ కటిక్ శిరోమణి 2016,
#మహాత్మా జ్యోతిరావుపూలే జాతీయ అవార్డు -2018
#సేవభారతి పురస్కారం 2019,
#గాంధీ సాహిత్యరత్న -2020
#మన తెలుగుతేజం జాతీయ అవార్డు -2021
#కాళోజీ విశిష్ట పురస్కారం -2022
#ఉత్తమ ఉపాధ్యాయ పురస్కారం -2022

## వివిధ సంస్ధలతో అనుబంధం

#అఖిల భారతీయ ఆరెకటిక సంఘం సాంస్కృతిక శాఖ తెలంగాణ రాష్ట్ర అధ్యక్షులు
#జయమిత్ర సాహిత్య సాంస్కృతిక వేదిక సభ్యులు 
#గద్వాల సాహితీ సమితి సభ్యులు

## మూలాలు

వర్గం:మహబూబ్ నగర్ జిల్లా కవులు
వర్గం:మహబూబ్ నగర్ జిల్లా పరిశోధకులు
కమాలుద్దీన్ అహ్మద్

**కమాలుద్దీన్‌ అహ్మద్‌** తెలంగాణ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంద్రప్రదేశ్ రాష్ట్రంలో రాష్ట్రమంత్రిగా, కేంద్రమంత్రిగా, ఆంధ్రప్రదేశ్ కాంగ్రెస్ కమిటీ (ఏపీసీసీ) అధ్యక్షుడిగా పని చేశాడు.
## జననం, విద్యాభాస్యం
కమాలుద్దీన్ అహ్మద్ తెలంగాణ రాష్ట్రం, సిద్ధిపేట జిల్లా ,  మద్దూరు మండలం, సాలక్‌పూర్ గ్రామంలో జన్మించాడు. ఆయన ఉస్మానియా యూనివర్సిటీ పూర్వ విద్యార్థి.

## రాజకీయ జీవితం
కమాలుద్దీన్ అహ్మద్ కాంగ్రెస్ పార్టీ ద్వారా రాజకీయాల్లోకి వచ్చి 1962లో చేర్యాల, 1967లో జనగామ ఎమ్మెల్యేగా పని చేశాడు. ఆయన 1973లో ఏపీఎస్‌ ఆర్టీసీ చైర్మన్‌గా, 1980 నుంచి 1984 వరకు వరంగల్‌, 1989 నుంచి 1999 వరకు హన్మకొండ పార్లమెంట్‌ సభ్యుడిగా పని చేశాడు. కమాలుద్దీన్ అహ్మద్ జూన్ 1991 నుండి  సెప్టెంబర్  1994 వరకు కేంద్రమంత్రిగా పని చేశాడు. ఆయన 1994లో ఆంధ్రప్రదేశ్‌ పీసీసీ అధ్యక్షుడిగా, 1995లో నాబార్డ్‌ చైర్మన్‌గా పని చేశాడు. అనంతరం బీజేపీ పార్టీలో చేరి వాజ్‌పేయి ప్రభుత్వ హయాంలో సౌదీ అరేబియా రాయబారిగా  పని చేశాడు.

## మరణం
కమాలుద్దీన్‌ అహ్మద్‌  అనారోగ్యంతో హైదరాబాద్‌లోని తన స్వగృహంలో మరణించాడు. ఆయనకు  భార్య, ఇద్దరు కుమారులు, నలుగురు కుమార్తెలు ఉన్నారు.

## మూలాలు

వర్గం:1928 జననాలు
వర్గం:2018 మరణాలు
బొంతపల్లి అయ్యప్పస్వామి దేవాలయం

**బొంతపల్లి అయ్యప్పస్వామి దేవాలయం** తెలంగాణ రాష్ట్రం, సంగారెడ్డి జిల్లా, గుమ్మడిదల మండలంలోని బొంతపల్లి గ్రామంలో ఉన్న అయ్యప్పస్వామి దేవాలయం. అయ్యప్ప భక్తులు కేరళలో శబరిగిరికొండకు వెళ్ళిన అనుభూతి కలిగేలా ఈ అయ్యప్పస్వామి దేవాలయం నిర్మించబడింది.

## దేవాలయ చరిత్ర
1999లలో బొంతపల్లి గ్రామానికి చెందిన సురభి నాగేందర్‌గౌడ్‌, ఆలేటి శ్రీనివాస్‌రెడ్డి, కుమార్‌గౌడ్‌ తదితర వంటి భక్తులు కలిసి ఈ అయ్యప్పస్వామి దేవాలయాన్ని నిర్మించారు. శబరిగిరికొండలో వున్న అయ్యప్పస్వామి మూలవిరాట్టును పోలిన అయ్యప్పస్వామి విగ్రహాన్ని కూడా ఈ దేవాలయంలో ప్రతిష్ఠించారు. ఈ దేవాలయ ప్రాంగణంలో సాయిబాబా దేవాలయం, శరభలింగేశ్వరస్వామి దేవాలయం, నవగ్రహాలు, అభయాంజనేయ స్వామి దేవాలయం, బొంతపల్లి భద్రకాళీసమేత వీరభద్రస్వామి దేవాలయాలు ఉన్నాయి.

## ప్రత్యేకత
అయ్యప్పస్వామి మండల దీక్షలు చేపట్టిన అయ్యప్ప స్వామి భక్తులు కార్తీక మాసంలో ఇక్కడికి వచ్చి ఇరుముడులు సమర్పించి మొక్కులు తీర్చుకుంటున్నారు. ప్రతిరోజూ పూజలు నిర్వహించి, అన్నదానం చేస్తారు.

## దీక్షలు విరమణ
బొంతపల్లి సమీప ప్రాంతాల నుండి అయ్యప్ప భక్తులు వచ్చి అయ్యప్పస్వామిని దర్శించుకొని, ఇరుముడులను సమర్పించి తమ దీక్షలను విరమిస్తుంటారు.

## వార్షికోత్సవం
ప్రతి సంవత్సరం డిసెంబరు నెలలో ఈ దేవాలయ వార్షికోత్సవం జరుపబడుతోంది. ఈ వార్షికోత్సవంలో భాగంగా గణపతి హోమం, అష్టాభిషేకాలు, గౌరీపూజ, ఆభరణాల ఊరేగింపు, ఆరట్టు, మహిషి మర్ధనం, దివ్య మహాపడిపూజ వైభవంగా నిర్వహించబడుతాయి.

## మూలాలు

వర్గం:సంగారెడ్డి జిల్లా దేవాలయాలు
వర్గం:హిందూ దేవాలయాలు
సుషుప్తి నుంచి (కవిత్వ పుస్తకం)

**సుషుప్తి నుంచి** అనేది 61 కవితల సంకలనం. తపస్వి అనే కలం పేరుతో తెలంగాణ రాష్ట్ర భాషా సాంస్కృతిక శాఖ సంచాలకుడు, కవి మామిడి హరికృష్ణ రాసిన కవితలతో స్వరాజ్యం పబ్లికేషన్స్ ఈ పుస్తకం ప్రచురించింది. ఇంటర్మీడియట్ చదువుతున్న రోజుల్లో నోట్‌బుక్‌లో రాసిన కవితలను అదే దస్తూరితో ప్రచురించడం ఈ పుస్తకం ప్రత్యేకత. తమ అనుభవంనుండి తమదైన భాషలో, అనుభూతిలో, అభివ్యక్తిలో ఆవిష్కరించాలన్న తపన ఈ పుస్తకం నిండా బలంగా కన్పిస్తోంది. 

## పుస్తకం గురించి
1986-89 మధ్య కాలంలో కవిని స్పందింపజేసిన ప్రతి అంశంపై కవిత్వాన్ని రాశాడు. తను నిత్యం చూస్తున్న, తను అనుభవిస్తున్న జీవితంలో జరిగిన ఘటనలను, ప్రవృత్తులనూ చేదుకొని అలా అలా అలవోకగా కవితలు రాసుకున్నాడు. అలా రాసిన వాటిల్లోంచి 61 కవితలను ఎంపిక చేసి ఈ సంకలనం తీసుకువచ్చాడు. ఇందులోని కొన్ని కవితలకు హరికృష్ణ చిత్రాలు గీసాడు. అయితే తాను ఇంటర్మీడియట్ చదువుతున్న రోజుల్లో రాసిన కవితలున్న లేపాక్షి నోట్ పుస్తకాన్ని 2019లో తన తండ్రి వెతికి ఇచ్చాడు. ఆ నోట్‌బుక్ లో రాసిన కవితల్ని అదే దస్తూరితో పుస్తకంగా, నోట్‌బుక్ కవర్ పేజీతో సహా ప్రచురించాడు. ఈ పుస్తకం, కవి తొలినాటి రచనా కాలాన్ని నిర్ధారించింది.

ఒక కవి ప్రస్తానాన్ని, పరిణామ క్రమాన్ని ఎలా తెలుసుకోవాలి? ఏ ప్రమాణాల ప్రాతి పదికగా బేరీజువేయాలి అనే ప్రశ్నల పరంపరకు నావల్ల నానుండి, నాతో నాకు దొరికిన సమాధానమే ఈ *సుషుప్తి నుంచి* అని కవి తన ముందుమాటలో రాశాడు. సమాజ సమస్యలపై కరుకుగా రాసిన కవి, ప్రేమ కవిత్వానికి వచ్చేసరికి మృదువుగా కవిత్వాన్ని ఒలికించాడు. మంచీ చెడూ, నీతి న్యాయం, చీకటి వెలుతురుల మధ్య మానసిక సంఘర్షణను ప్రతి కవితలో చిత్రించే ప్రయత్నమూ చేశాడు.

## కవితలు

# జీవిత పాఠం
# సాక్షి
# కలల శవాలు
# నిజం
# భావుకుడు
# చెరిగిన ముద్ర
# భావగీతం-మౌనస్వరం
# సర్వం-సకలం
# శిథిలాశలు
# ప్లాట్ ఫామ్ మీద రైలు
# అన్వేషణ
# స్పందన
# ఏమని రాయమంటావ్?
# సేద
# తన్మయం
# ఆకలినేత్రం
# అర్థరాత్రి
# సామాన్యుడు
# నిశ్శబ్ద సంగీతం
# ఆలాపన
# సకలకళ
# కాలికీ నేలకీ మధ్య
# లేట్
# నెగళ్ళు
# అభిలాష
# మనోవల్మీకం
# మౌని
# ప్రేరణ
# నీకళ్ళు
# అజేయమైన పద్యం
# అవలోకన
# నిరీక్షణ
# పునరావృతం
# పంజరంలో విహంగం
# మృత్యుంజయుడు
# ఇసుక తుఫాను
# తిరోగమనం
# హృదయ చిత్రం
# పునర్జన్మ
# ఆవిష్కరణ
# వైరాగ్య రాగం
# ఒడ్డుకి అటూ ఇటూ
# భాగ్య విధాత
# అరూపం
# స్ఫరణ
# సంతకం
# చుక్కలు, చంద్రుడు, భూమి... నేను
# గుండె గుడి గంట
# విమానం-విస్ఫోటనం
# చితిమంట
# సుషుప్తి నుంచి చేతనలోకి
# రక్తస్పర్శ
# సైనిక కవాతు
# ద్వేషగీతం
# దేవుడు చచ్చిపోతాడు
# జాతర
# ఇక్కడ నేనొక్కన్నే
# దిగంతం
# నిన్ను నువ్వు కోల్పోయిన క్షణం
# సూర్యుడ్ని రాజేస్తూ వాళ్ళు... చీకట్లను కొనసాగిస్తూ మనం...
# మనోచిత్రం

## మూలాలు

వర్గం:2020 పుస్తకాలు
వర్గం:కవితా సంకలనాలు
ఘోడ్‌గావంకర్

**ఘోడ్‌గావంకర్** (Ghodgaonkar) భారతీయ సినిమారంగంలో తొలినాటితరానికి చెందిన కళాదర్శకుడు. వీరు దేవదాసు మొదలైన కొన్ని విజయవంతమైన సినిమాలలో పనిచేశారు.

## పనిచేసిన సినిమాలు
* దేవదాసు (1953)
*ఇంటిగుట్టు
*పెళ్ళిసందడి
**[[గీతాంజలి (1948 సినిమా)|గీతాంజలి]]*
*రత్నమాల
*స్త్రీ సాహసము (1951)

## మూలాలు
[https://www.imdb.com/name/nm0324045/?ref_=fn_al_nm_3 ]
వర్గం:తెలుగు సినిమా కళా దర్శకులు
నల్లు ఇంద్రసేనారెడ్డి

**నల్లు ఇంద్రసేనారెడ్డి** త్రిపుర రాష్ట్ర గవర్నర్. తెలంగాణ రాష్ట్రానికి చెందిన రాజకీయ నాయకుడు. మాజీ ఎమ్మెల్యే.అతను మలక్‌పేట్ నియోజకవర్గం నుండి మూడుసార్లు ఎమ్మెల్యేగా గెలిచాడు. ఇంద్రసేనారెడ్డి ఉమ్మడి ఆంధ్రప్రదేశ్ రాష్ట్రంలో బీజేపీ రాష్ట్ర అధ్యక్షుడిగా పనిచేశాడు.
## జననం, విద్యాభాస్యం
ఎన్‌.ఇంద్రసేనారెడ్డి తెలంగాణ రాష్ట్రం, సూర్యాపేట జిల్లా, గరిడేపల్లి మండలం, గానుగబండ గ్రామంలో నల్లు రాంరెడ్డి, హనుమాయమ్మ దంపతులకు జన్మించాడు. ఉస్మానియా యూనివర్సిటీ నుండి 1972లో ఎం.ఎస్.సి పూర్తి చేసి, వరంగల్ లోని కాకతీయ యూనివర్సిటీ నుండి 1975లో ఎం.ఫీల్ పూర్తి చేశాడు.

## రాజకీయ జీవితం
ఎన్‌.ఇంద్రసేనారెడ్డి విద్యార్థి దశ నుండి రాజకీయాల పట్ల ఆసక్తితో 1980లో భారతీయ జనతా పార్టీలో చేరాడు.  అతను 1983, 1985, 1999లో జరిగిన అసెంబ్లీ ఎన్నికల్లో మలక్‌పేట్ నియోజకవర్గం నుండి మూడుసార్లు ఎమ్మెల్యేగా గెలిచి, 1996, 2004లో జరిగిన పార్లమెంట్ ఎన్నికల్లో నల్గొండ లోక్‌సభ నియోజకవర్గం నుండి, 2009లో మల్కాజ్‌గిరి లోక్‌సభ నియోజకవర్గం నుండి 2014లో భువనగిరి లోక్‌సభ నియోజకవర్గం నుండి బీజేపీ పార్లమెంట్ అభ్యర్థిగా పోటీ చేసి ఓడిపోయాడు. బీజేపీలో జాతీయ కార్యవర్గ సభ్యుడిగా, రాష్ట్ర ఉపాధ్యక్షుడిగా వివిధ హోదాల్లో పనిచేశాడు. ఎన్‌. ఇంద్రసేనారెడ్డి తెలంగాణ రాష్ట్రంలో బీజేపీ పార్టీలో చేరికలు, సమన్వయ కమిటీ చైర్మన్‌గా 2022 జనవరిలో నియమితుడయ్యాడు.

నల్లు ఇంద్రసేనారెడ్డిని 2023 అక్టోబరు 18న త్రిపుర రాష్ట్ర గవర్నర్‌గా నియమిస్తూ రాష్ట్రపతి ద్రౌపది ముర్ము ఉత్తర్వులు జారీ చేసింది. త్రిపుర గవర్నర్‌గా అక్టోబరు 26న బాధ్యతలు స్వీకరించాడు. ఆగర్తలాలో త్రిపుర హైకోర్టు ప్రధాన న్యాయమూర్తి జస్టిస్‌ ఆపరేశ్‌ కుమార్‌ సింగ్‌ నల్లు ఇంద్రసేనారెడ్డిచేత ప్రమాణం స్వీకారం చేయించాడు. 

## మూలాలు

వర్గం:ఆంధ్రప్రదేశ్ శాసన సభ్యులు (1999)
వర్గం:ఆంధ్రప్రదేశ్ శాసన సభ్యులు (1983)
వర్గం:ఆంధ్రప్రదేశ్ శాసన సభ్యులు (1985)
పి. సుధీర్ కుమార్

**పుంజల సుధీర్ కుమార్** తెలంగాణ రాష్ట్రానికి చెందిన రాజకీయ నాయకుడు. ఆయన మలక్‌పేట్ నియోజకవర్గం నుండి 1989 నుండి 1994 వరకు ఎమ్మెల్యేగా ప్రాతినిధ్యం వహించాడు.

## జననం, విద్యాభాస్యం
పి. సుధీర్ కుమార్  తెలంగాణ రాష్ట్రం, హైదరాబాద్‌లోని హిమాయత్ నగర్ లో పి. శివశంకర్,  లక్ష్మీబాయి దంపతులకు జన్మించాడు. ఆయన డిగ్రీ వరకు చదువుకున్నాడు.
## రాజకీయ జీవితం
పి. సుధీర్ కుమార్ తన తండ్రి మాజీ కేంద్ర మాజీ మంత్రి పి. శివశంకర్  వారసత్వంగా రాజకీయాల్లోకి వచ్చాడు. ఆయన యూత్ కాంగ్రెస్ లో వివిధ హోదాల్లో పని చేసి 1988 నుండి 1993 వరకు ఆంధ్రప్రదేశ్ రాష్ట్ర యూత్ కాంగ్రెస్ అధ్యక్షుడిగా పని చేశాడు. ఆయన 1989లో జరిగిన అసెంబ్లీ ఎన్నికల్లో మలక్‌పేట్ నియోజకవర్గం నుండి కాంగ్రెస్ తరపున పోటీ చేసి బీజేపీ అభ్యర్థి నల్లు ఇంద్రసేనారెడ్డి పై 10988 ఓట్ల మెజారిటీతో  గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

పి. సుధీర్ కుమార్ 1994లో జరిగిన అసెంబ్లీ ఎన్నికల్లో కాంగ్రెస్ తరపున పోటీ చేసి టీడీపీ అభ్యర్థి మల్‌రెడ్డి రంగారెడ్డి చేతిలో, 1999లో బీజేపీ అభ్యర్థి నల్లు ఇంద్రసేనారెడ్డి చేతిలో ఓడిపోయాడు.

## మరణం
పి. సుధీర్ కుమార్ 26 మే 2002న హైదరాబాద్‌లో అనార్యోగంతో మరణించాడు. ఆయనకు భార్య గీత,anjana, 4 పిల్లలు ఉన్నారు.

## మూలాలు

వర్గం:1960 జననాలు
వర్గం:2002 మరణాలు
కునమల్ల సంధ్యారాణి

**కునమల్ల సంధ్యారాణి** తెలంగాణ రాష్ట్రానికి చెందిన జానపద గాయని. ఆమె 2016లో తెలంగాణ రాష్ట్ర ప్రభుత్వ విశిష్ట మహిళా పురస్కారం అందుకుంది.
## కుటుంబ నేపథ్యం
కునమల్ల సంధ్యారాణి తెలంగాణ రాష్ట్రం, వరంగల్ జిల్లా, హన్మకొండ, కుమర్‌పల్లి గ్రామంలో సారయ్య, సరోజన దంపతులకు జన్మించింది. ఆమె చింతగట్టులోని పే అండ్ అకౌంట్స్‌శాఖ లో సీనియర్ అసిస్టెంట్‌గా విధులు నిర్వహిస్తూ,  టీఎన్జీవోస్ జిల్లా  సాంస్కృతిక కార్యదర్శిగా  బాధ్యతలు నిర్వహిస్తుంది.

## వివాహం
తెలంగాణ జానపద గాయకుడు వరంగల్ శంకర్ ను కునమల్ల సంధ్య  ప్రేమ వివాహం చేసుకుంది. వారికీ  కుమార్తె రాగమయి, కుమారుడు శివసాత్విక్ ఉన్నారు.
## ప్రజాదరణ పొందిన పాటలు
సంధ్యకు గుర్తింపు తెచ్చిన పాటలు ‘ఏలో ఉ య్యాలో... తందన తానా..’, ‘కొండా కోన ల్లో.. వాగుల్లో..’ 
## అవార్డు
అంతర్జాతీయ మహిళా దినోత్సవాన్ని పురస్కరించుకుని  తెలంగాణ రాష్ట్ర ప్రభుత్వం జానపద రంగం నుండి సంధ్యారాణి ఎంపికైంది, ఆమె 8 మార్చి 2016న హైదరాబాద్‌లో జరిగిన కార్యక్రమంలో ముఖ్యఅథిదుల చేతులమీదుగా ఆమె తెలంగాణ రాష్ట్ర ప్రభుత్వ విశిష్ట మహిళా పురస్కారం అందజేసింది. ఆమె ఈ పురస్కారంతో పాటు రూ.లక్ష నగదు స్వీకరించింది.

## మూలాలు

వర్గం:విశిష్ట మహిళా పురస్కార గ్రహీతలు
వర్గం:వరంగల్ జిల్లా కళాకారులు
సంత్రాగచ్చి సరస్సు

**సంత్రాగచ్చి సరస్సు** భారతదేశంలోని పశ్చిమ బెంగాల్ రాష్ట్రంలోని హౌరా జిల్లాలో ఉంది. సంత్రాగచ్చి కలకత్తా మెట్రోపాలిటన్ డెవలప్‌మెంట్ అథారిటీ (KMDA) అధికార పరిధిలో భాగం, ఇది హౌరా మునిసిపాలిటీచే నియంత్రించబడుతుంది. హౌరా జంక్షన్ రైల్వే స్టేషన్ నుండి సంత్రాగచ్చి స్టేషన్ వరకు రైలు మార్గం 8 కిలోమీటర్ల దూరం ఉంటుంది. ఈ స్టేషన్‌కు సమీపంలో కోనా ఎక్స్‌ప్రెస్‌వే ఉంది, ఇది కోల్‌కతా, హుగ్లీ, తూర్పు మిడ్నాపూర్ జిల్లాలతో రహదారి కనెక్షన్‌లను కలుపుతుంది. ఈ సరస్సు శీతాకాలంలో వలస పక్షులకు నిలయంగా ఉంటుంది.
## చరిత్ర
ఇరవయ్యవ శతాబ్దం ప్రారంభంలో, సంత్రాగచ్చి ఒక పెద్ద గ్రామం, ఇందులో కొంత భాగం హౌరా మునిసిపాలిటీలో భాగంగా ఉంది.  ఈ ప్రదేశం మరొక రైల్వే స్టేషన్ రామరాజ్తల సమీపంలో ఉన్నప్పటికీ, సంత్రాగచ్చి రైల్వే స్టేషన్‌కు ఈ ప్రదేశం పేరు పెట్టారు.  రామరాజ్తల స్థలం ఈ గ్రామ విస్తీర్ణంలో నాలుగో వంతుగా పరిగణించబడుతుంది.

హరా జిల్లాలో మొట్టమొదటి స్థానిక భాషా పాఠశాల 1857లో సంత్రాగచ్చిలో ప్రభుత్వ గ్రాంట్ సహాయంతో స్థాపించబడింది. దీనిని ఒక సంస్థగా మార్చారు.
## స్విమ్మింగ్ లేక్
సంత్రాగచ్చి సరస్సు ఒక రిజర్వాయర్, సంత్రాగచ్చి రైల్వే స్టేషన్ పక్కన ఉంది.  కోల్‌కతాలోని అలీపూర్ జంతుప్రదర్శనశాలలోని రిజర్వాయర్‌లలో వలస పక్షులను గమ్యస్థానాలుగా నివారించడం ప్రారంభించినందున, ఈ సంఖ్య ఇటీవలి సంవత్సరాలలో పెరిగింది. కాటన్ పిగ్మీ డక్, బాతు వంటి పక్షులు ఈ సీజన్‌లో ఇక్కడకు వస్తాయి.

రిజర్వాయర్ ప్రాంతం సౌత్ ఈస్టర్న్ రైల్వే ఆధీనంలో ఉంది, అయితే పశ్చిమ బెంగాల్ అటవీ శాఖ కూడా ఈ ప్రాంతాన్ని చూసుకుంటుంది. అధికారులు, పక్షులకు అనువైన వాతావరణాన్ని అభివృద్ధి చేస్తున్నారు.

పశ్చిమ బెంగాల్ ప్రభుత్వ అటవీ మంత్రిత్వ శాఖ ఈ రిజర్వాయర్‌ను వన్యప్రాణుల అభయారణ్యంగా మార్చడానికి చొరవ తీసుకుంటోంది.
## టిబెటన్ బాబా ఆశ్రమం
సంత్రాగచ్చిలోని దలాల్ చెరువు ప్రాంతంలో టిబెటన్ బాబా ఆశ్రమం ఉంది: టిబెటన్ బాబా భారతదేశంలో బెంగాలీ తత్వవేత్త సన్యాసి. ఈ ఆశ్రమం నవంబర్ 1929లో స్థాపించబడింది.  అతని భక్తులు, శిష్యులు ఈ ఆశ్రమానికి టిబెటన్ బాబా వేదాంత ఆశ్రమం అని పేరు పెట్టారు.  ఆశ్రమం కోసం భూమిని విష్ణుపాద చటోపాధ్యాయ అనే వ్యక్తి కొనుగోలు చేశాడు.
## మూలాలు


వర్గం:సరస్సులు
చల్లూరు పోచయ్య

**చల్లూరు పోచయ్య** తెలంగాణ రాష్ట్రానికి చెందిన రాజకీయ నాయకుడు. ఆయన ఆలేరు నియోజకవర్గం నుండి ఒకసారి  ఎమ్మెల్యేగా ప్రాతినిధ్యం వహించాడు.
## జననం
చల్లూరు పోచయ్య 1935లో  తెలంగాణ రాష్ట్రం,  యాదాద్రి - భువనగిరి జిల్లా, రాజపేట మండలం, రఘునాథపురం గ్రామంలో జన్మించాడు.  
## రాజకీయ జీవితం
చల్లూరు పోచయ్య కాంగ్రెస్ పార్టీ ద్వారా రాజకీయాల్లోకి వచ్చి 1978లో జరిగిన ఎన్నికల్లో  ఆలేరు శాసనసభ నియోజకవర్గం నుండి కాంగ్రెస్ తరపున పోటీ చేసి తన సమీప ప్రత్యర్థి జనతాపార్టీ అభ్యర్థి పట్టి వెంకట్రాములు పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన తరువాత 1983లో కాంగ్రెస్, 1985లో స్వతంత్ర అభ్యర్థిగా పోటీ చేసి ఓడిపోయాడు.

## మరణం
చల్లూరు పోచయ్య అనారోగ్యంతో బాధపడుతూ  హైదరాబాద్ లోని డెక్కన్ హాస్పిటల్‌లో   చికిత్స పొందుతూ మరణించాడు.

## మూలాలు

వర్గం:ఆంధ్రప్రదేశ్ శాసన సభ్యులు (1978)
పాటిమీది జగన్ మోహన్ రావు

**పాటిమీది జగన్‌మోహన్‌రావు** తెలంగాణ రాష్ట్రానికి చెందిన రాజకీయ నాయకుడు. ఆయన తెలంగాణ స్టేట్‌ టెక్నలాజికల్‌ సర్వీసెస్‌ చైర్మన్‌గా 17 డిసెంబరు 2021న నియమితుడై, 29 డిసెంబరు 2021న చైర్మన్‌గా బాధ్యతలు చేపట్టాడు. 
 
## రాజకీయ జీవితం
పాటిమీది జగన్‌మోహన్‌రావు టీఆర్ఎస్ పార్టీ ఆవిర్భావం నుండి  తెలంగాణ ఉద్యమంలో టీఆర్ఎస్ కార్యకర్తగా, విద్యార్థి నాయకుడిగా చురుకైన పాత్ర పోషించాడు. ఆయన తెలంగాణ వెనుకబాటుతనంపై శ్రీకృష్ణ కమిటీకి ఢిల్లీలోని విజ్ఞాన్‌భవన్ లో పవర్ పాయింట్ ప్రజెంటేషన్ ఇచ్చాడు. జగన్‌మోహన్‌రావు గ్రేటర్ హైదరాబాద్ టీఆర్ఎస్ కమిటీకి యువజన విభాగం ఇన్‌చార్జిగా పని చేశాడు.

పాటిమీది జగన్‌మోహన్‌రావును తరువాత టీఆర్ఎస్ పార్టీ సోషల్ మీడియా కన్వీనర్‌గా నియమించింది. ఆయన కన్వీనర్‌గా పార్టీ సభ్యులు, కమిటీల డేటా బేస్, పార్టీ వెబ్‌సైట్, సోషల్‌ మీడియా ప్లాట్‌ఫామ్స్‌ తదితరాల నిర్వహణతోపాటు ప్రతిపక్షాలు చేసే ప్రచారాన్ని తిప్పికొట్టడం, ప్రభుత్వ పథకాలను సామాజిక మాధ్యమ వేదికలైన ఫేస్‌బుక్, వాట్సాప్, ట్విట్టర్, ఇన్‌స్టాగ్రామ్‌ ద్వారా వ్యాప్తి ప్రజలకు చేరవేయడంలో విశేషంగా కృషి చేశాడు. 

పాటిమీది జగన్ మోహన్ రావు తెలంగాణ స్టేట్‌ టెక్నలాజికల్‌ సర్వీసెస్‌ చైర్మన్‌గా 17 డిసెంబరు 2021న నియమితుడై, 29 డిసెంబరు 2021న చైర్మన్‌గా బాధ్యతలు చేపట్టాడు.

## చిత్రమాలిక

File:P Jaganmohan Rao Met with Deputy Speaker Padmarao Goud.jpg|thumb|తెలంగాణ స్టేట్‌ టెక్నలాజికల్‌ సర్వీసెస్‌ చైర్మన్‌గా నియమితుడైన తరువాత అసెంబ్లీ డిప్యూటీ స్పీకర్ టి.పద్మారావు గౌడ్ ను మర్యాదపూర్వకంగా కలిసిన పాటిమీది జగన్ మోహన్ రావు


## మూలాలు

## బయటి లింకులు
* 

వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ ఉద్యమకారులు
వర్గం:తెలంగాణ కార్పొరేషన్ మాజీ చైర్మన్లు
ఇందిరా పి. పి. బోరా

**ఇందిరా పి.పి. బోరా** భారతదేశంలోని అస్సాంకు చెందిన సాత్రియా నృత్యకారిణి. గురు రుక్మిణీదేవి అరండేల్ ఆధ్వర్యంలో 13 సంవత్సరాలు భరతనాట్యంలో శిక్షణ పొంది, గురు వెంపటి చిన సత్యం మార్గదర్శకత్వంలో కూచిపూడిలో శిక్షణ పొందారు,  బోరా న్యూజీలాండ్, అమెరికా, వియత్నాంలలో సాత్రియాను ప్రోత్సహించి, ప్రదర్శించారు.

## అవార్డులు

* సంగీత నాటక అకాడమీ అవార్డు, 1996 
* రాష్ట్ర భీష్ణు రావ పురస్కారం, 2004 
* విశిష్ట ప్రదర్శన కలిగిన మహిళా కళాకారిణిగా జోనాకి అవార్డు.
* భారత ప్రభుత్వ సాంస్కృతిక శాఖ (సాత్రియా నృత్యం కోసం) నుండి సీనియర్ ఫెలోషిప్ 
* పద్మశ్రీ 2020 

## మూలాలు


వర్గం:జీవిస్తున్న ప్రజలు
వర్గం:1949 జననాలు
వర్గం:అసోం మహిళలు
వర్గం:భారతీయ నాట్య కళాకారులు
గజ్జెల నాగేశ్

**గజ్జెల నాగేశ్‌** తెలంగాణ రాష్ట్రానికి చెందిన రాజకీయ నాయకుడు. ఆయన 17 డిసెంబర్ 2021న తెలంగాణ రాష్ట్ర బేవరేజెస్‌ కార్పొరేషన్‌ చైర్మన్‌గా నియమితుడై,  29 డిసెంబర్  2021న భాద్యతలు చేపట్టాడు.
 
## రాజకీయ జీవితం
గజ్జెల నాగేశ్ తెలంగాణ మాలి దశ ఉద్యమ సమయంలో తెలంగాణ రాష్ట్ర సమితి పార్టీలో చేరి ఉద్యంలో క్రియాశీలకంగా పని చేశాడు. ఆయనను కంటోన్మెంట్ అసెంబ్లీ నియోజకవర్గ టిఆర్ఎస్ ఇన్‌చార్జ్‌గా కేసీఆర్ బాధ్యతలు అప్పగించి, 2014 ఎన్నికల్లో పార్టీ టికెట్ దక్కింది. గజ్జెల నాగేశ్ 2014లో తెరాస అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి జి. సాయన్న చేతిలో 3,275 స్వల్ప ఓట్లతో ఓడిపోయాడు. ఆ తర్వాత  జి. సాయన్న టీఆర్ఎస్ పార్టీలో చేరడంతో గజ్జెల నాగేశ్ కు పార్టీ 2018 ముందస్తు ఎన్నికల్లో టికెట్ దక్కలేదు, దింతో ఆయన టిఆర్ఎస్ రెబల్ గా పోటీ చేసి ఓడిపోయాడు. టిఆర్ఎస్ పార్టీ నిర్ణయాలకు వ్యతిరేకంగా పనిచేశారని కొంతకాలం పాటు ఆయనను పార్టీ సస్పెండ్‌ చేసింది. గజ్జెల నాగేశ్‌ 17 డిసెంబర్ 2021న తెలంగాణ రాష్ట్ర బేవరేజెస్‌ కార్పొరేషన్‌ చైర్మన్‌గా నియమితుడై, 29 డిసెంబర్ 2021న చైర్మన్‌గా భాద్యతలు చేపట్టాడు.

## చిత్రమాలిక

File:Gajjela nagesh met kavitha.jpg|తెలంగాణ రాష్ట్ర బేవరేజెస్‌ కార్పొరేషన్‌ చైర్మన్‌గా నియమితుడైన తరువాత ఎమ్మెల్సీ కవితను మర్యాదపూర్వకంగా కలిసిన గజ్జెల నాగేష్


## మూలాలు

వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ ఉద్యమకారులు
వర్గం:తెలంగాణ కార్పొరేషన్ మాజీ చైర్మన్లు